договор | Велика България\nНорвегия подписа договор с Иран за 4 млрд. долара, предизвиквайки Тръмп\nокт.. 19 Свят, Топ новини no comments\nНорвежката соларна компания Saga Energy е подписала сделка на стойност 4 млрд. долара с иранската компания Amin Energy Developers, която ще доведе до изграждането на соларни панели с мощност два гигавата в пустините на страната, съобщават иранските медии.\nУточнява се, че инвестицията ще бъде финансирана от консорциум от европейски частни и държавни инвеститори.\nБизнес сделката идва малко по-малко от седмица, след като президентът на САЩ Доналд Тръмп изнесе реч, в която осъди иранския режим, като призова международната общност да засили натиска и да засили санкциите срещу Техеран.\nПосланикът на Норвегия в Техеран Ларс Нордрум обаче заяви, че страната му е напълно ангажирана с иранската ядрена сделка, която Тръмп отказа да потвърди, оставяйки съдбата ѝ на Конгреса.\n„Норвегия е напълно ангажирана със споразумението за ядрената програма на Иран и това е доказателство, че сме взели отварянето много сериозно и скоро ще видим повече инвестиции“, изтъкна Нордрум по време на церемонията по подписването на договора.\nЕтикети:$4 млрд., договор, долара, Иран, Норвегия, подписа, Тръмп\nЕтикети:"Белене", договор, оборудването, Русия, Теменужка Петкова\nБожидар Димитров: Ако някой ми покаже договор, в който НИМ да е ощетен, взимам си топли чорапи и влизам сам в затвора\nсеп.. 30 Общество, Политика no comments\nБожидар Димитров напуска НИМ!\nТази изненадваща новина обходи медийното пространство.\nКой можеше да допусне, че легендарният историк, изследовател, дългогодишен директор на НИМ, прочут реставратор и радетел за съхраняването на българщината е решил да се оттегли.\n„Уморен съм, и със здравето не съм добре“, мотивира пред Епицентър.бг необичайното си решение проф. Димитров.\nВ същото време в БСП очакват отговор на питане на двама депутати „Относно договорните и финансови отношения между Националния исторически музей и две юридически лица – търговско дружество „Акшаена-2007“ ООД и Сдружение „Плиска“. Питането е от Стоян Мирчев и Явор Божанков и е отправено на 20 септември 2017 г. към министъра на културата Боил Банов.\nЕто какво разказа пред Епицентър.бг депутатът Стоян Мирчев:\nДо мен и колегата Явор Божанков достигна информация от гражданин, че се извършват нарушения, свързани с директора на НИМ Божидар Димитров и негови роднини. Това ни накара да пуснем въпрос до министъра на културата дали има отношения между държавния НИМ и фирмите, в които се твърди, че работят роднини на директора и имат икономически отношения в сферите, за които се отпускат държавни пари за културна дейност от самата институция НИМ.\nИ се натъкнахме на следното.\nЧаст от дейността на НИМ е свързана с реализирането на проекта за възстановяване на археологическите структури при археологическия резерват „Плиска“\nИма регистрирано дружество с обществена полза, с нестопанска цел „Плиска“. Негов председател е Тодор Димитров Тодоров, който е племеник на Божидар Димитров. Известно е, че част от сумите за реставрация и други дарения за НИМ постъпват в сметката на това сдружение, което има за свое седалище и адрес сградата на НИМ.\nВ Управителния съвет на сдружението участва и настоящият зам.-директор на музея Георги Огнянов Найденов, както и друг служител на музея – Лучия Димитрова Стефанова.\nНИМ има договорни отношения с търговското дружество „Акшаена -2007“ ООД, което реализира част от изданията на държавната институция и на нейния директор. Според търговския регистър дружеството е собственост на Атанас Костадинов Атанасов, който е племеник на Божидар Димитров и Мария Божидарова Димитрова – дъщеря на същия Божидар Димитров, и Тодор Димитров, също племеник на Божидар Димитров, който пък е председател на сдружение „Плиска“. Управител на фирмата е Атанас Атанасов.\nНИМ е културна институция с висока обществена значимост и договорните му отношения с фирми и сдружения от частния и неправителствен сектор подлежат на контрол от Министерство на културата.\nРадвам се, че днес Министерството е реагирало адекватно като е намерило блага форма да оттегли Божидар Димитров. В случая имаме преплитане на роднински и служебни интереси, което е пълен конфликт на интереси между директора на държавния музей и ръководството на посочените две юридиически лица, които се водят на негови роднини.\nОчакваме Министерство на културата да отговори на питането ни, защото тук има явен конфликт на интереси – проф. Димитров подписва договорни отношения с фирми на негови роднини.\nКонфликтът на интереси не е само в този случай.\nНие видяхме как остро се разграничаха ГЕРБ от кмета на Хасково, но кметицата, за която аз сигнализирам от доста време – на Алфатар, община Силистра, по същия начин назначи за технически сътрудник своята дъщеря като преди това увеличи нейната заплата.\nВиждате как при ГЕРБ има постоянно конфликт на интереси – на едно място се реагира веднага, на друго – нещата се потулват. С кметицата на Алфатар ГЕРБ си затварят очите. А аз мам отговор от НАП, че наистина тя е назначила дъщеря си. Е, щом ще действат принципно от ГЕРБ – да реагират и за Алфатар.\nИначе, съжалявам за Божидар Димитров, че по този начин завършва неговата дългогодишна кариера на историк и общественик.“\nЕто и отговорът на проф. Божидар Димитров пред Епицентър.бг\n– Има ли нещо вярно в информацията, проф. Димитров, че си тръгвате под натиск от страна на Министерството на културата, тъй като държавните пари за реставрация са минавали през две фирми, в които работят ваши роднини – сдружението „Плиска“ и „Акшаена-2007“ ?\n– Това е тотално невярно! В случая с „Плиска“ е точно обратното. Сдружение „Плиска“ е давало на НИМ за негови обекти стотици хиляди левове, събраниот дарения. Докато „Акшаена-2007“ е книгоиздателска фирма и тя не може дори да участва в конкурси Задължително се минава през обществена поръчка и търгове за избор на фирми, които да правят реставрациите. Досега реставрациите са се правили от фирмите „Софийски строител“ за Созопол, „Вила Армира -2013“ за Плиска и т.н. А сдружение „Плиска“ не прави реставрации, тъй като разполага само с учени, които са в управата му.\n– Сдружение „Плиска“ се ръководи от племеника ви Тодор Димитров Тодоров, а пък „Акшена – 2007“- от дъщеря ви и от двамата ви племеници. И с тях вие сключвате договори като директор на НИМ. Това не е ли конфликт на интереси?\n– Какъв договор съм сключил? Да ми покажат един такъв договор!\n– В питането си депутатите твърдят именно това!\n– Депутатите хал-хабер си нямат! Някой им е дал един лист и те говорят по него! Предприемат атака срещу мен.\n– Твърдите, че нямате договори между НИМ, сдружение „Плиска“ и „Акшена – 2007“ на дъщеря ви?\n– Оставете дъщеря ми, това е една книгоиздателска фирма, която фалира преди3-4 години. Да говорим за Плиска“.\n– Защо председател на сдружение „Плиска“ е племеникът ви тодор Димитров Тодоров? Пак питам – не съзирате ли конфликт на интереси?\n– А защо да не е той? Защо да не е доверен човек, за когото съм сигурен, че няма да краде, защото ще го контролирам! Аз основах това сдружение през 2001година с Първанов и го ръководех до 2010 година, когато станах министър и трябваше да напусна всички фондации, сдружения фирми, в които участвах. Напуснах го и го дадох на доверен човек.\n– Но вие, проф. Димитров, като държавно лице сключвате договор с вашия племеник. Това е конфликт на интереси!\n– Къде е конфликтът на интереси, когато получавам пари от него? НИМ получава пари от „Плиска“. Ние не сме дали един лев! Сдружение „Плиска“ събира пари и те ги дават на музея или плащат директно на реставраторите. Един лев не е постъпил от НИМ към „Плиска“. Ако някой ми покаже такъм договор, сам отивам в затвора. Взимам си едно куфарче, слагам си топли чорапи и отивам в затвора. Извадете ми такъв договор! Това просто е срамота! Днес се видяхме с министъра на културата и главната счетоводителка и гледахме договор по договор – само получаваме пари. Той гледа и не вярва на очите си и ме пита защо пишат такива неща по медиите. Казах му – ами това са им дали. Атаката срещу мен не е за първи път – поне 10-15 пъти са ме атакували.\n– А кой гражданин е изпратил сигнала до БСП, въз основа на който двамата депутати отправят питане до министъра?\n– Знам историята. Това е едно старо ченге от Шумен. Група журналисти, които получават пари от едно определено място, са били подтикнати да напишат тази гнус и са го дали на своите депутати, които изобщо не знаят как се реставрира комплекса „Плиска. И какво значение има дали прлемникът ми ръководи сдружението или не? Естествено, че ще сложа свой човек да не краде. Ако пък краде, да мога да го хвана. Това е! Нито аз съм се обогатил, нито племеника ми, нито дъщеря ми!\nЕтикети:Божидар Димитров, договор, затвора, НИМ, чорапи\n51 държави подписаха договор за забрана на ядрените оръжия\nНа фона на разрастването на ядрената криза със Северна Корея 51 държави подписаха договор на ООН. Той забранява притежанието на ядрено оръжие в световен мащаб. Споразумението беше прието от 122 държави в ООН през юли след преговори, водени от Австрия, Бразилия, Мексико, Южна Африка и Нова Зеландия, уточнява БГНЕС.\nНито една от деветте държави, притежаващи ядрен арсенал – САЩ, Русия, Великобритания, Китай, Франция, Индия, Пакистан, Северна Корея и Израел, не участва в обсъжданията.\nСлед официалното подписване по време на Общото събрание на ООН генералният секретар на организацията Антониу Гутериш приветства споразумението като първия многостранен договор за разоръжаване от над две десетилетия насам.\nВъпреки това НАТО, в чийто състав влизат три от държавите с ядрено оръжие, разкритикува договора, определяйки го като непродуктивен и потенциална предпоставка за създаване на разделение.\n„Забраната за ядрени оръжия чрез договор, който не включва нито една държава, която реално притежава ядрено оръжие, не е ефективна, няма да намали ядрения арсенал в световен мащаб и няма да подсили сигурността на никоя държава, нито международния мир и стабилност“, посочват от Алианса.\nОфициално споразумението ще влезе в сила, след като 50-те държави го ратифицират – процес, който може да отнеме месеци и дори години.\nЕтикети:договор, Държави, забрана, подписаха, ядрените оръжия\nНАТО заклейми новия договор на ООН за забрана на ядрените оръжия\nНАТО заклейми договор на ООН за забрана на ядрените оръжия като нереалистичен и предупреди, че носи риск да подкопае международния отговор срещу ядрената програма на КНДР, информира АФП.\nПрез юли ООН прие договора, макар че нито една от деветте ядрени държави не взе участие в оформянето му или в гласуването му. Три страни членки на НАТО, Великобритания, Франция и САЩ, незабавно обявиха, че нямат намерение да се присъединят.\nСпоред НАТО договорът „пренебрегва реалностите около засилващите се предизвикателства в международната среда със сигурността“ на фона на растящите заплахи, конкретно от Пхенян, който наскоро проведе шесто ядрено изпитание.\n„В момент, когато светът трябва да остане обединен пред лицето на растящите заплахи, особено голямата заплаха, която представлява ядрената програма на КНДР, договорът не взема под внимание тези неотложни предизвикателства пред сигурността„, отбелязват от военната организация.\n„Търсенето на забрана на ядрените оръжия чрез договор, който няма да обвърже нито една държава, притежаваща ядрения оръжия, няма да бъде ефективен, няма да доведе до намаляване на ядрения арсенал и няма да укрепи сигурността на нито една страна, нито международния мир и стабилност„, пояснява се в съобщението.\nОт НАТО допълват, че договорът ще доведе до разделение в момент, когато обединеният подход е повече от необходими при предотвратяване разпространението на ядрени оръжия.\nСпоред мнозина договорът е важна стъпка, но повечето членки на НАТО бойкотираха преговорите, както и Япония, която единствено пострада от ядрени атаки през 1945 г.\nНАТО също предупреди, че новият договор подкопава Договора за неразпространение на ядрени оръжия, който има за цел да предотврати разпространението на оръжия за масово поразяване.\nЕтикети:договор, забрана, заклейми, НАТО, ООН, ядрените оръжия\nГлавчев в Скопие: Ред е парламентите ни да потвърдят това, което направиха двамата премиери\nавг.. 08 Политика, Топ новини no comments\nДимитър Главчев и Талат Джафери Снимки: Пресцентър на НС\nРед е на парламентите на България и Македония да потвърдят и продължат това, което направиха двамата премиери – Бойко Борисов и Зоран Заев с подписването на договора за приятелство, добросъседство и сътрудничество. Това заяви председателят на Народното събрание Димитър Главчев на срещата си с председателя на Събранието на Република Македония Талат Джафери. На 8 и 9 август председателят на българския парламент е на двудневно посещение в Македония, съобщиха от пресцентъра на Народното събрание.\nБългария и Македония направиха заедно исторически стъпка напред с подписването на Договора за приятелство, добросъседство и сътрудничество между Република Македония и Република България, е общото мнение на председателите на двете законодателни институции. С този акт двете страни дават началото на нов етап в изграждането на модерни, добросъседски отношения, основани на европейските ценности, бе подчертано на срещата.\nПредседателят на Народното събрание отбеляза, че договорът ще даде нов тласък на сътрудничеството и приятелството между България и Македония във всички области и изрази надежда парламентите на двете страни да допринесат за това. Сега е ред на двата парламента да потвърдят и продължат това, което направиха нашите правителства, добави Димитър Главчев. Той припомни, че на 27 юли 2017 г. Народното събрание прие единодушно декларация в подкрепа на подписването на договора и по този начин българският парламент потвърди широкия политически консенсус и категоричната подкрепа за отварянето на нова страница в отношенията между България и Македония. Задълбочаването на двустранните отношения и преките контакти в различни области е желанието на нашите граждани и ние, политиците, трябва да изпълним това тяхно желание, подчерта председателят на Народното събрание.\nБългария последователно подкрепя евроатлантическата и европейската перспектива на Македония, декларира Димитър Главчев. Той подчерта, че сред приоритетите на българското председателство на Съвета на ЕС в началото на следващата година ще бъде интеграцията на страните от Западните Балкани.\nПредседателят на Събранието на Република Македония Талат Джафери благодари за подкрепата на България в реализирането на външнополитическите цели на Македония – членството в НАТО и ЕС. Според него продължаването на преките контакти между представители на двете страни във всички сфери е най-добрият начин за задълбочаване и развитие на приятелските отношения.\nВажна роля в процеса на оформяне и институционализиране на двустранното сътрудничество имат законодателните институции на България и Македония, подчерта Талат Джафери.\nПредседателят на Народното събрание Димитър Главчев покани председателя на Събранието на Република Македония да присъства на ратификацията на Договора за приятелство, добросъседство и сътрудничество между Република Македония и Република България в Народното събрание.\nПо-късно Димитър Главчев разговаря с министър-председателя на Македония Зоран Заев. Македонският премиер оцени високо визитата на председателя на Народното събрание, която е броени дни след подписването на договора за приятелство, добросъседство и сътрудничество. По думите му документът е доказателство, че нашето приятелство е истинско. Ние го подписахме, нека сега да дадем душа на договора, така че и хората да го почувстват, призова той.\nМинистър-председателят на Македония благодари на България за нейната последователна позиция и помощ за европейската интеграция на Македония. Той отбеляза, че много европейски страни са поздравили България и Македония за сключването на договора и посочи, че това е добър знак към партньорите в Европа.\nС подписването на договора беше написана нова страница в отношенията между нашите две страни, подчерта на срещата Димитър Главчев. Ние вървим в правилната посока, добави той.\nНа срещите в македонската столица беше изразена и благодарност за оказаната от България помощ при гасенето на пожари в близост до Скопие. Огнената стихия доведе до обявяване на бедствено положение.\nПо-късно председателят на Народното събрание ще посети Бигорския манастир и ще се срещне с архимандрит Партений.\nНа 9 август 2017 г. в Охрид Димитър Главчев ще разговаря с кмета на града и ще поднесе цветя на паметната плоча на загиналите български туристи при трагедията с кораба „Илинден“.\nЕтикети:Главчев, двамата, договор, парламентите, потвърдят, премиери, Скопие\nЕксшефът на ФБР Коми подписа договор за $2 млн. за издаване на книга\nавг.. 04 Свят no comments\nБившият директор на ФБР Джеймс Коми подписа договор за 2 милиона долара за издаване на книга, в която ще опише кариерата си и важните решения, които е вземал при ръководството на бюрото, включително решението на президента Доналд Тръмп да го уволни, информира АП.\nСпоред издателя Коми ще разкаже как е действало бюрото във връзка с разследването на частните имейли на бившия държавен секретар Хилари Клинтън, както и предположенията, че Русия е поддържала контакти с предизборния щаб на Тръмп.\nТръмп уволни Коми като шеф на ФБР през май. По-късно той заяви пред NBC, че е бил бесен от разследването на бюрото във връзка с руската сага.\nПравата на книгата са придобити от Flatiron, издателство Macmillan. Книгата все още не е озаглавена и се очаква да бъде публикувана през следващата пролет.\nИзточници заявиха, че няколко издателства са се борили за правата.\nЕтикети:2 млн., договор, Ексшефът, издаване, книга, Коми, подписа, ФБР\nРумен Радев даде висока оценка на подписания договор с Македония\nПрезидентът на Република България Румен Радев даде висока оценка на подписания вчера Договор за приятелство, добросъседство и сътрудничество между Република България и Република Македония и подчерта, че от днес е отворена нова европейска страница в двустранните отношения.\nПрезидентът Радев напомни, че подписването на Договора е станало възможно благодарение на дългогодишните усилия на дипломати и държавници.\nБългарският държавен глава призова за скорошна ратификация на Договора от парламентите на двете страни, изпълнение на условията, заложени в Договора, и осъществяване на договорените проекти в името на благоденствието на гражданите на двете държави. Той подчерта необходимостта от системни усилия за реализацията на Договора.\nРумен Радев честити празника Илинден на всички граждани на Република България и Република Македония.\nЕтикети:договор, Македония, оценка, подписания, Румен Радев:\nСкопие посреща Борисов с военни почести, подписва със Заев историческия Договор на 1 август\nюли. 31 Анализи и коментари, Политика, Топ новини no comments\nВ 12.15 часа на 1 август 2017 Скопие ще посрещне българския министър-председател с официална държавна церемония и военни почести. Половин час по-късно между премиерите на България и Република Македония Бойко Борисов и Зоран Заев ще започне едночасова среща на четири очи.\nТака е записано в програмата на официалното двудневно посещение на българската държавна делегация, водена от минисър-председателя, в която са включени вицепремиерите Екатерина Захариева (и външен министър), Красимир Каракачанов (и министър на отбраната), Ивайло Московски – министър на транспорта и Теменужка Петкова – министър на енергетиката, и депутати.\nИсторическото подписване на историческия Договор за добросъседство между двете страни е предвидено за същия ден в 13.35 часа местно време (14.35 българско), след което двамата премиери ще дадат съвместен брифинг.\nСлед обяд Бойко Борисов ще бъде приет от председателя на Македонския парламент Талат Джафери и от президента Георге Иванов.\nРано сутринта на Илинден, 2 август, когато югозападната ни съседка отбелязва националния си празник и годишнината от Илинденското въстание, Борисов и Заев ще положат заедно и венци на гроба на Гоце Делчев в двора на църквата „Св. Спас“ в Скопие.\nСлед което българската делегация се връща в София.\nСлед Иван Костов и Симеон Саксколбургготски това е третата официална визита на български министър-председател в Скопие. В последните 10 години обаче по времето на управлението на Никола Груевски отношенията между двете страни са белязани с яростна антибългарска кампания и отявлен македонизъм.\nТрънливият път на Договора\nДоговорът с Република Македония е предложен от България през 2008 г., и оттогава по него са работили и преговаряли различни екипи на двете страни. През 2012 лидерът на ВМРО-ДПМНЕ Никола Груевски прекъсва контактите. На настояванията на българската дипломация Скопие отговаря с мълчание или с негативни сигнали.\nС идването на Зоран Заев процесът се отпушва.\nЦелта на Договора е по време на българското европредседателство България да подкрепи евроатлантическата пътна карта на Република Македония, а Скопие да се откаже от македонизма.\nПред двата преговорни екипа изникват огромни трудности.\nПървата – признаването на общата история. Нашата позиция е – един народ в две държави с обща история. Македония е против тази формулировка. Накрая в текста е записано „Общата история, която свързва двете държави и народите им“. Официална Македония се отказва от докрината си за история, различна от историята на България, а пък ние приемаме, че в Република Македония живее народ, различен от нашия.\nВторо – претенциите на Р Македония за „македонско малцинство у нас“. Това е записано в македонската конституция. По този въпрос България е категорична и никога не би направила отстъпление. Точно тази тема изопва най-много преговарящите екипи.\nНа 8 и 9 юни 2017 двете делегации по подготовката на Договора в състав външен министър плюс по четирима експерти се заключват в хотела край езерото на Правец.\n35 часа преговарят „на тъмно“. Консенсус не се задава…\nВ един момент министър Екатерина Захариева затваря папките си, става от масата за преговори, заявява: „Ние не бързаме!“ и тръгва да напуска залата. Това е мигът, в който македонците остъпват. За Скопие е ясно, че ако Договорът не се подпише сега, приемането им в НАТО и ЕС се отлага за неопределено време.\nСлед тежки преговори се постига консенсус, който влиза във важния чл. 11, точка 5 от Договора.„Република Македония потвърждава, че нищо от нейната Конституция не може и не трябва да се тълкува, че представлява или някога ще представлява основа за намеса във вътрешните работи на Република България, с цел защита на статута и правата на лица, които не са граждани на Република Македония“.\nТова е фактическият отказ на Скопие от претенциите за „македонско малцинство“ у нас и е най-важната победа на българския преговорен екип.\nТрето – по въпроса за т. нар. „македонски език“ България не е отстъпила от Декларацията, подписана от Костов и Георгиевски през 1999 година.\nЧетвърто – Договорът е опит да се спре с антибългарската истерия в Р Македония. В него е предвидено да бъде създадена обща комисия, която да разгледа общата ни история, за да се избегнат спекулациите по темата, и да не се позволява пропаганда и език на омразата.\nВ чл. 8 е записано: „В срок най-късно до три месеца от влизането на настоящия договор в сила, с цел задълбочаването на взаимното доверие, двете Договарящи се страни създават Съвместна мултидисциплинарна експертна комисия на паритетен принцип по исторически и образователни въпроси, за да допринесе за обективното, основаващо се на автентични и основани на доказателства исторически извори за научно тълкуване на историческите събития. Комисията представя пред правителствата на Договарящите се страни ежегодни доклади за своята работа“.\nДвете страни ще организират съвместни чествания на общи исторически събития и личности, насочени към укрепване на добросъседските отношения в духа на европейските ценности.\nТака накрая се изработва един текст еднакво добър и еднакво приемлив за интересите както на София, така и на Скопие.\nРазбира се, сам по себе си той не решава натрупаните проблеми, но е начало за нови отношения.\nОпозицията в Македония не приема Договора с България. Най-голямата опозиционна партия ВМРО-ДПМНЕ заплаши, че няма да подкрепи Договора при гласуването му в парламента, тъй като е неизгоден за Македония..\nПартията на бившия премиер Никола Груевски заяви, че е „добре да се подпише договор с България, за да се засили сътрудничеството и приятелството между държавите и, разбира се, заради изявлението, че България би подкрепила по-активно пътя на Македония към пълноправно членство в НАТО и Европейския съюз, но не при условията, които са посочени в текста на договора“.\nСпоред ВМРО-ДПНЕ договорът дава повече права на България и е предателство спрямо националните интереси на Р Македония. Партията не приема термина „обща история“ и иска Скопие да полага грижи за т.нар. македонско малцинство у нас.\nВМРО – ДПМНЕ посочва още, че не иска да сподели отговорността, която Социалдемократическият съюз на Македония /СДСМ/ носи пред гражданите на страната. „Един ден този договор може да бъде преразгледан, както всеки друг договор“, посочват от ВМРО-ДПМНЕ и изказват съжаление, че двете страни са решили да го подпишат „така набързо, без участието на експерти и на другите политически фактори и без да вземат предвид волята на македонския народ“.\nУправляващата СДСМ призовава ВМРО-ДПМНЕ да престане с безотговорната си политика и вместо това да прояви отговорност и да действа за решаване на отворените въпроси, за развитие на добросъседски отношения и откриване на евроатлантически перспективи за страната. „Договорът между Македония и България е база за приятелство и успех на двете държави, а неговото подписване е успех на всички досегашни правителства, на всички партии и всички граждани. Затова е особено важно ВМРО-ДПМНЕ да покаже отговорност и да участва в довършването на процеса, като подкрепи договора“, призовава СДСМ.\nЗа да влезе в сила, договорът трябва да бъде ратифициран от националните парламенти. Българският парламент единодушно подкрепи подписването на договора и се очаква по същия начин да го ратифицира. Македонският парламент обаче е по фрагментиран и изходът от гласуването не е ясен.\nМакедонското правителство даде сигнали, че е готово и на отстъпки в спора за името с Гърция, която години наред блокира членството на Македония в НАТО. ЕС и САЩ приветстваха новото поведение на управляващите в Скопие.\nПо време на официалната българска визита ще бъдат подписани два Меморандума – за изграждането на Коридор № 8 и за сътрудничество в областта на природния газ.\nВ официалната българска делегация са също посланикът ни в Скопие Иван Петков, депутатът в Европейския парламент Андрей Ковачев, председателят на Комисията по външна политика в Народното събрание Джема Грозданова, председателят на парламентарната група за приятелство България – Република Македония Борис Вангелов, народният представител Станислав Станилов, началникът на политическия кабинет на Президента на България Иво Христов и началникът на политическия кабинет на министър-председателя Румяна Бъчварова.\nЕтикети:1 август, Борисов, военни почести, договор, Заев, подписва, посреща, Скопие\nКрасимир Узунов: Премиерът трябва да отиде на 1 август в Македония, само ако се подписва договор\nПремиерът Бойко Борисов трябва да отиде на 1 август в Македония, само ако се подписва договор за добросъседство. Това коментира Красимир Узунов, президент на Агенция и Радиоверига „Фокус“, в интервю за седмичния обзор на Радио „Фокус“ „Метроном“.\n„Министър-председателят трябва да отиде с всички рискове и с това, че трябва да очаква „спонтанни“ протести от страна на ВМРО-ДПМНЕ, освен ако не предупреди Груевски, защото Груевски се страхува от Борисов – това е факт. Въпреки че те ще опитат да използват паралелни структури. Вече виждам ГРОМ – Гражданска опция за Македония, които са по-хард в исканията. В старопрестолния град Охрид се създаде някакво сдружение „Прераждане“, което ще запушва магистрали, пътища и други, ако искаме да се прави договор с България“, заяви Узунов.\n„Извадиха на името на един провален възпитаник на Софийския университет Благой Конев, който после се прекръстил на името Блаже Коневски, едно сдружение. Коневски е създателят на т.нар. македонски език. Значи, създателят на македонския език, който извадиха като научно сдружение, онзи ден много научно протестираше пред Министерството на външните работи в Скопие. Тоест индикации има, че могат да се очакват подобни неща. Трудно ще се преболедува тази ситуация в Македония. Най-лошото е, че имаме работа с незнание“, каза Красимир Узунов.\nТой напомни, че при бързо експресно проучване в Македония 47% от запитаните познават историята на Сърбия, но за отношения с България знаят около 13%. Узунов оцени това като присъда върху цялото бивше югославско управление.\n„Ако Македония иска да продължи да живее още 11 години в изолация, да не подписва договора с България, да не търси решение на другите спорове, но тогава тя става плячка за лесно управление от тези, които знаят как да държат ресурсите й, защото Груевски в момента има всички лостове на властта“, предупреди Узунов.\nСпоред него несигурността при премиера Зоран Заев е дали той ще посмее въпреки всичко, въпреки силата на опозицията, въпреки силата на политическите, икономическите, финансовите и медийни лостове, да подпише този договор.\nКрасимир Узунов допълни, че за македонския премиер време разделно е 15 октомври, датата, на която ще се проведат местните избори. Тогава всяка албанска партия от управляващата коалиция ще играе за собствените си резултати, докато вотът за социалдемократите ще бъде тест за тях самите.\nЕтикети:1 август, договор, Красимир Узунов, Македония, подписва, премиерът\nЗоран Заев представи на депутатите от комисията по външна политика проекта за договор с България\nПремиерът на Македония Зоран Заев представи на депутатите от комисията по външна политика проекта за договор с България. Това съобщи „Фокус“, като се позова на скопското електронно издание „Точка“.\nСпоред изданието закритото заседание на комисията продължава повече от два часа, а на него присъства и председателят на парламента Талат Джафери.\nПри започването на заседанието делегатите са гласували дали то да бъде закрито или открито.\n„Точка“ отбелязва, че членовете на комисията за първи път се запознават със съдържанието на договора, което според Зоран Заев трябва да бъде приет до 1 август 2017 г. и подписан от премиерите на двете страни на следващия ден в Скопие.\nЕтикети:България, външна политика, депутатите, договор, Зоран Заев, Комисията, представи, проекта\nСирене-56 лв/кг, хляб-30 лв/кг, масло-250 лв/кг…цени на фирма, сключила договор със НЗОК\nюни. 22 Анализи и коментари, Общество no comments\nПубликацията е от профила на Стоян Тодоров във Фейсбук. В дискусията после следват доста заслужени цветисти изрази:\nВярно ли това? Дай повече инфо – коя фирма, къде? На тази фирма и е казано да сложи тези цени. Не е виновна фирмата, ясно е, че тя е бушон.\nАбе дали е виновна или не, е друга тем – става въпрос истина ли е, къде се е случило и кой е сключил този договор?\nДоговорът е за зареждане на болница в София\nИзвадете го този договор и го бийте в главата на прокуратурата.\nРазбира се, че ще го извадя.\nБрей от какво го правят туй сирене, бе\nГалина Мачева Продуктите да не са със златни жилки?\nПисна ми от безпрецедентната алчност в тази държава!!! Може ли да сме толкова жалки!!!\nЖалки сме, че го траем! Мале, пък от маслото това не го очаквах! Грам злато днес се търгува за 41,19лв./гр… Нямам думи, тази нашенска Темида, освен, че е сляпа е и глуха. Снощи спорих с един тук, който твърдеше, че у нас няма и никога не е имало мафия…\nСериозни хора са това!!!\nНЕ СЕ КРАДЕ И НЯМА КОРУПЦИЯ\nА ПАРИ ЗА ПЕНСИИ И ЛЕЧЕНИЕ НЯМА…\nПредполагам, че доят биковете, а не кравите …! От всякъде тече.\nЕтикети:договор, масло, НЗОК, сирене, фирма, хляб, цени\nВМРО-ДПМНЕ скочи срещу Заев! Партията на Груевски пита какъв договор се е съгласил да подпише в София\nюни. 22 Политика, Свят, Топ новини no comments\nНай-голямата македонска опозиционна партия ВМРО-ДПМНЕ на бившия премиер Никола Груевски поиска официално „от името на македонскикя народ да се прегледа съдържанието на договора, който премиера Заев се е съгласил да попише с България“.\nИнформацията за искането е поместена на официалната страница на ВМРО-ДПМНЕ и е обявена от доскорошния председател на македонския парламент Трайко Веляноски.\nВ текста на изявлението на Веляноски се казва, че „ВМРО-ДПМНЕ винаги е настоявало за развитието на добросъседски отношения, които подразбират взаимно уважение и подкрепа, като тази позиция сме я имали и ще я имаме и към България, и към Гърция, и към останалите съседи. Това, което ни тревожи и плаши е вчерашното изявление на Зоран Заев, в което той обяви, че Македония затваря една глава от своята история, глава на национализъм и омраза“. ВМРО -ДПМНЕ задава въпроса „коя е тази история на омраза и национализъм, която е провеждал македонският народ“ и смята, че „крайно срамно и подло е да обвиниш собствения си народ за разпространяване на национализъм и омраза, тъй като македонецът никога не е бил нито националист, нито привърженик на омразата“.\nВ текста, разпространен от опозиционната партия, се изразява голямата загриженост за „непрозрачността и лекотата, с която Заев е пристъпил към един изключително сериозен въпрос, какъвто е сключването на договора с България, защото този въпрос опира да идентичността и историята на македонския народ и крайно безотговорно е той да се дискутира на обикновена пресконференция, без сериозен анализ и без широки консултации и да се обяви подписване на договор, който е работен от експерти дълго време и който съдържа много открити въпроси, по които двете страни не можеха да намерят общ език“.\nВ края на съобщението на ВМРО-ДПМНЕ се казва, че партията иска преглед на това, което премиера Заев е договорил при посещението в София и от името на македонския народ иска оповестяване на съдържанието на договора, който се е съгласил да подпише. Партията смята, че въпросите на „македонската идентичност не могат да бъдат ексклузивен интерес нито на Заев, нито на СДСМ, защото са над партийни“. В декларацията се засяга и България като ВМРО-ДПМНЕ казва, че „поведението на България е разбираемо, защото тя има свои интереси и затова ги защитава и застъпва, но това, което не може да се приеме е, че Зоран Заев сам се нагърбва да решава теми, които са от общ интерес на Македония“.\nПартията на Никола Груевски смята, че „Република Македония има своя собствена история“ и това е факт, който никой не трябва да дръзва да променя“. „Етногенезисът на македонския народ е самостоятелен и затова е изключително опасно да се говори за обща история“ и задава въпроса дали изявленията на Заев в София, по повод общата история означават, че „в миналото македонския народ не е имал собствена история и дали премиерът Заев осъзнава колко опасни са тези теми“.\nСпоред ВМРО-ДПМНЕ въпросът за общата история винаги е била една от най-големите пречки за подписване на договор със съседна България.\nКато втори въпрос партията поставя искането на България този ангажимент за общата история да важи само за Република Македония.\nТрети спорен въпрос е този за езиците, на които трябва да бъде пописан договорът. „ВМРО-ДПМНЕ винаги е настоявало и ще настоява, че македонският език трябва да бъде равноправно използван, защото той съществува и е международно признат“. Партията смята, че „всеки опит за изграждане на добросъседски отношения трябва да преминава през взаимно уважение и признаване на различията, а не да се крие под мъглявия термин „конституционния език““.\nВМРО-ДПМНЕ твърди, че в Договора за добросъседство с България съществуват още много спорни въпроси като се започне от промяната с учебниците и се стигне до отбелязването на определени празници. В края на декларацията, прочетена от Веляноски, от името на партията се казва, че единственото, което в Скопие се знае е „общото македоно-българско празнуване на македонския национален празник Илинден на Мечкин камен край Крушево“.\nВеляноски заявява, че за партията му не е проблем на този празник българите да присъстват като гости, но трябва да се знае, че „Илинденското въстание е самостоятелно и македонско. Илинденското въстание е вдигнато без каквато и да е външна помощ и изцяло принадлежи на Македония, защото на Илинден са поставени основите на македонската държава, а всеки друг опити за по-различно представяне на нещата представлява демакедонизация на Македония“.\nЕтикети:ВМРО-ДПМНЕ, Груевски, договор, Заев, партията, подпише, София\nПутин за оттеглянето на САЩ от парижкия договор: “Don’t worry, be happy“\nРуският президент призова света за спокойствие след решението на американския президент Доналд Тръмп да изтегли САЩ от парижкото споразумение за климата. Той направи изказването си по време на Международния икономически форум в Санкт Петербург. Същевременно руският лидер се пошегува, че отсега нататък САЩ и „лошият империализъм“ могат да бъдат обвинявани за всяко влошаване на времето във всяка точка по света.\nПаниката около решението на Тръмп излиза от рамките на нормалното, а споразумението, което беше подписано през 2015 г., все още не е влязло в сила.\n„Don’t worry, be happy,“ заяви руският президент на английски.\n“САЩ ратифицираха протокола, но Русия все още не е. Ние ще изчакаме, докато всички правила бъдат уточнени“, заяви президентът.\nПарижкото споразумение бе изработено през 2015 г. със задачата да замени Протокола от Киото за емисиите на газове, предизвикващи парников ефект. Русия е една от 195-те страни, които са подписали, но все още не е ратифицирала документа.\n“Между другото, ние трябва да сме благодарни на президента Тръмп. В Москва вали дъжд и понякога дори, както казват, сняг. Сега ние ще можем да хвърляме вината за това върху американския империализъм. Но ние няма да го направим“, заяви Путин.\n„Не трябва да вдигате шум за това, а трябва да създадете условията за съвместна работа“, заяви Путин и добави, че той самият „няма да съди“ американския си колега за решението му.\nПо-рано Кремъл обяви, че Русия ще спазва задълженията си по парижкото споразумение.\n“Президентът Владимир Путин подписа конвенцията, когато беше в париж. Русия му дава голямо значение. Към момента споразумението от Париж няма алтернатива“, заяви говорителят на Кремъл Дмитрий Песков.\nЕтикети:"Don't worry, be happy", договор, климата, оттеглянето, парижкия, Путин, САЩ\nNord Stream 2 официално: Няма нужда от договор между ЕС и Русия за “Северен поток – 2“\nмай. 24 Икономика, Топ новини no comments\nКомпанията Nord Stream 2 AG не смята за необходимо да се сключва споразумение между ЕС и Русия за юридическите рамки на проекта. Това заяви официалният представител на оператора Себастиян Саас, цитиран от РИА Новости.\nФирмата Nord Stream 2 AG е създадена за проектиране, строителство и експлоатация на „Северен поток – 2“.\n„Вие навярно сте чули за неотдавнашните идеи да се сключи международно споразумение между ЕС и Русия за юридическите рамки, но ние не ги смятаме за необходими”, заяви Саас пред участниците в делова закуска, организирана от Nord Stream 2 AG в Брюксел.\nТой обясни, че от реализацията на проекта са заинтересовани компании от 17 страни и вече са привлечени повече от 4 млрд. евро инвестиции. Върху „Северен поток -2“ не се разпространяват правилата на вътрешния пазар на ЕС, т.нар. „трети енергопакет”, тъй като тръбопроводът ще бъде прокаран не по наземната част на Евросъюза, а по морското дъно.\nЕтикети:„Северен поток-2”, Nord Stream 2, договор, ЕС, Русия\n“Асошиейтед прес“ е имала таен договор за снимки с нацистка Германия\nСнимка: „Асошиейтед прес“\nВ разгара на Втората световна война американската новинарска агенция „Асошиейтед прес“ е сключила тайно споразумение с офицер от СС да получава снимки, направени от нацистки фотографи, които да се публикуват в пресата в САЩ. Сделката е станала с одобрението на високопоставени служители във Вашингтон, пише „Дневник“.\nАгенцията съобщи за този факт след разследване на практиките ѝ в миналото. Според него въпросното споразумение е влязло в сила през 1941 г. и е продължило до разгрома на Адолф Хитлер през май 1945 г. Разследването бе предприето, след като преди няколко месеца германският историк Норман Домайер откри писмо, описващо сделката, в документи на тогавашния ръководител на бюрото на АП.\nВ доклада на агенцията се съдържат разсекретени документи на службата за военновременна цензура, ръководена от Байрън Прайс – бивш редактор на АП, който се е отчитал директно пред президента Франклин Делано Рузвелт.\nКато част от споразумението АП е споделяла снимки за американските военни операции и действията на съюзниците, които са публикувани в нацистките медии. Само за една снимка е установено, че е манипулирана от германците, но съпровождащите текстове масово са изразявали позициите на нацистите.\nАгенти на контраразузнаването, които не са знаели за сделката, са докладвали навремето, че имат категорични доказателства, че АП участва в действия, нарушаващи Закона за забрана на търговията с врагове на САЩ. Докладите им останали без последствия.\nДнес ръководители на АП защитават споразумението, като казват, че то е работело през трети неутрални по време на войната държави. Освен това в предлагането на снимки с Хитлер и германската армия е имало огромна новинарска стойност, независимо че те са идвали от нацистите, изключителни майстори в пропагандата.\nСнимките, изпратени от нацистите, все още са достъпни на сайта на АП с ясно обозначен източник и обяснителни текстове на „Асошиейтед прес“.\nНавремето обаче невинаги е било така. „Вашингтон пост“ например, откри в архивите си публикация от 30 юни 1942 г. с Хитлер, подписана като „от информационния канал на АП“. В нацисткото списание „Берлин – Рим – Токио“ тя е публикувана с автор Хелмут Лаукс, офицерът от СС, сключил сделката с АП.\nПо същия начин снимка от 1944 г. на нацистите, на която Хитлер поздравява Бенито Мусолини с лявата ръка, защото дясната е ранена при опита за атентат, е публикувана в американската преса, включително в „Ню Йорк таймс“, с източник Associated Press radiophoto.\nИма стотици и вероятно хиляди подобни случаи. Според Джон Данижевски, вицепрезидент на АП, читателите навремето са били достатъчно интелигентни да заключат, че очевидно такива кадри са направени от фотографи на нацисткия режим, независимо че това не е било изрично описано.\nНо Никълъс О’Шонеси, изследовател на нацистката пропаганда, казва, че по този начин нацистите са успели да намерят „директен път за пропагандата си към съзнанието на хората от съюзническите държави“.\n„Изключително цинично е АП да използва тези снимки. Опитват се да го оправдаят с думите, че камерата никога не лъже. Но нацистките камери винаги са лъгали. Те са създавали колосални фантастични приказки. Никое от тези изображения не е реално. Това е начинът, по който Хитлер е искал да бъде възприеман.“\nИзследователят Домейер стига до извод, че поне 10 000 снимки са се движели между нацистка Германия и САЩ – първоначално през Лисабон, а по-късно и през Швеция. Това означава, че АП и нацистите са поддържали връзка всеки ден.\nЕтикети:Асошиейтед прес, Германия, договор, нацистка, снимки\nПодписваме важен договор със САЩ!\nмар.. 02 Политика, Топ новини no comments\nМинистрите от служебния кабинет „Герджиков“ одобриха проект на споразумение за придобиване и взаимно обслужване между българското Министерство на отбраната и Департамента по отбраната на САЩ. То ще бъде подписано при условията на последваща ратификация.\nЦелта на документа е да улесни взаимното логистично осигуряване при съвместни учения, тренировки, разгръщане на силите или други съвместни прояви.\nСпоразумението ще се използва и при непредвидени обстоятелства или спешни случаи, при които е възможно за една от страните да възникне необходимост от тилово осигуряване, доставки и услуги.\nПрез последните години броят на провежданите съвместни българо-американски учения се увеличи, което поражда нуждата от подобряване на действащата към момента правна рамка в областта на логистичното осигуряване.\nЕтикети:договор, Подписваме, САЩ\nМинистерство на отбраната отрече да е сключвало договор с РСК “МиГ“ за ремонт на самолети\nСтарт на МиГ-31\nМинистерството на отбраната не е сключвало договор с РСК „МиГ“ за ремонт на български самолети МиГ-29. Това съобщиха от пресцентъра на министерството във връзка с разпространена информация за това, че България е подписала в края на миналата година договори с руската самолетостроителна корпорация „МиГ“ за ремонт на свои изтребители.\nОт ведомството учтоняват, че в края на 2016 г. Министерството на отбраната не е подписвало договор с руската самолетостроителна корпорация „МиГ“ за ремонт на български самолети МиГ-29, които са на въоръжение във Военновъздушните ни сили.\nПрез 2016 г. в Министерството на отбраната са проведени процедури по Закона за обществените поръчки (ЗОП), на основание на които са сключени три договора, касаещи експлоатацията на самолети МиГ-29.\n– договор за „Извършване на доставка на двигатели РД-33, сер. 2, за самолет МиГ-29”;\n– договор за „Извършване на доставка на кутии на самолетните агрегати КСА-2 от комплектацията на самолети МиГ-29”\n– договор за „Извършване на доставка на резервни части и консумативи за самолети МиГ-29”.\nИзпълнител на първите два договора за доставка на двигатели РД-33, сер. 2 и кутии на самолетните агрегати КСА-2 за самолет МиГ-29 е българската фирма „Авиостарт“ ООД, а изпълнител на третия договор за доставка на резервни части и консумативи за самолети МиГ-29 е украинската фирма „Укринмаш“.\nДокументацията за обществените поръчки, както и копия на самите договори, сключени след проведените процедури по ЗОП, са публикувани на интернет страницата на Министерството на отбраната в раздела „Профил на купувача“ на адрес: http://pp.mod.bg.\nЕтикети:„РСК МИГ“, договор, министерство, отбраната, отрече, ремонт, самолети, сключвало\n“Foreign Policy“: Докато светът следеше Тръмп, Русия се настани за дълго в Сирия\nян.. 24 Свят, Топ новини no comments\nДокато целият свят „напрегнато” наблюдаваше инаугурацията на Доналд Тръмп, Русия и Сирия подписаха дългосрочно споразумение за използването на военните бази в Латакия и Тартус, съобщи американското издание Foreign Policy.\nСпоред условията на „сделката, която увенча усилията на Владимир Путин по възстановяване на миналото влияние на Русия в източната час на Средиземно море”, Москва получи правото да разполага на територията на Сирия военни кораби и самолети в продължение на следващия половин век, отбелязва американското издание.\nОсвен това договорът предвижда разширяване на територията на базата в Тартус, след което тя ще може да приема атомни подводници и и по-големи кораби като например авионосеца „Адмирал Кузнецов”.\nДо сега Кремъл, според Foreign Policy, използвал пристанището в Тартус , за да „наводни” Сирия с войски и оръжие за подкрепа на режима на Башар Асад.\n„Новото споразумение, което дава възможност на руските кораби и самолети в продължение на месеци да действат далеч от Русия, ще позволи на Москва и занапред да демонстрира своята военна мощ в сирийската война” – обобщава изданието.\nКакто заяви представител на Пентагона, Москва използва Сирия като „изпитателен полигон” за своите най-нови системи въоръжения, като „се хвали с плодовете на военната модернизация” – обобщава Foreign Policy.\nЕтикети:Foreign Policy, бази, договор, Русия, светът, Сирия, Тръмп\nБорисов: Подписахме договор с Русия\nНое.. 10 Политика, Топ новини no comments\nСключили сме договор за ремонт на двигатели на изтребителите ни МиГ-29 с руския консорциум РСК МиГ. Това стана ясно от думите на премиера Бойко Борисов пред bTV по адрес на бившия командир на ВВС Румен Радев.\nПостигнато е споразумение наши бойни самолети да се ремонтират в откупения от държавата завод „Авионамс“ (бившия авиоремонтен завод „Георги Бенковски“ от дружеството ТЕРЕМ в Пловдив – б.р.).\nБългария търсеше друг доставчик на резервни части за авиацията си заради влошените отношения между Русия и НАТО, каза Борисов.\nЕтикети:Борисов, договор, Подписахме, Русия\nНенчев подписа договор за доставка на 10 броя двигатели за МиГ-29\nМинистерството на отбраната сключи договор за доставка на 10 броя двигатели РД-33, сер. 2 за самолет МиГ-29. От тях новопроизведените двигатели РД-33, сер. 2 са четири броя и те са с над два пъти по-голям летателен ресурс от шестте броя ремонтирани двигатели РД-33, сер. 2, съобщиха от пресцентъра на Министерство на отбраната.\nИзпълнителят ще извърши доставката на първите два ремонтирани двигателя до 30 април 2017 г., а оставащите ще бъдат доставяни на всеки месец по два броя.\nРеализацията на договора е израз на национално отговорната политика на правителството да поддържа летателната годност на изтребителната авиация на България и същевременно с това да продължи процеса за придобиването на нов тип боен самолет.\nВъпреки пропагандните внушения, че българската бойна авиация ще бъде приземена, Министерството на отбраната не допусна това да се случи. Доказателство е успешното изпълнение на ремонта на двигателите в Полша през настоящата година. Икономически изгодният договор, изпълнен точно и своевременно от нашите полски съюзници, позволи ВВС планово да поддържат нужната бойна готовност.\nСключеният на 9 ноември нов договор за доставка на двигатели ще даде възможност да се възстанови летателната годност на още 5 самолета МиГ 29 през следващата година. Тези договори и взетите мерки за обезпечаване с авиационно гориво са потвърждение на последователната политика, водена от Министерството на отбраната да бъде осигурена изправна бойна техника и да бъдат създадени по-добри условия за обучение и поддържане подготовката на бойните пилоти.\nЕтикети:10 броя, двигатели, договор, доставка, МиГ -29, Ненчев, подписа\nПровал на СЕТА! ЕС и Канада отмениха срещата на върха за подписване на търговския договор\nЕвропейският съюз и Канада са отменили срещата на върха, планирана за четвъртък в Брюксел, като така Белгия получава повече време, за да даде съгласието си за трансатлантическото търговско споразумение, предава AFP, цитирана от „Фокус“.\n„Срещата днес е отменена. Засега няма определена нова дата“, отбеляза източник от ЕС, настоял да запази анонимността си. „Следващата стъпка е целият ЕС да може да подпише споразумението“, допълни източникът.\nКанада остава готова да подпише СЕТА тогава, когато Европа е готова. Това заяви по-рано говорител на Министерството за международна търговия в Отава, предава Radio Canada International. Министър-председателят Джъстън Трюдо трябваше да отпътува за Брюксел заедно с канадска делегация, за да подпише търговското споразумение за свободна търговия с ЕС (СЕТА) в рамките на среща на върха, която трябваше да се проведе в четвъртък в Брюксел.\nНо белгийските политици не успяха да постигнат пробив в позицията на провинция Валония и късно в сряда вечер отложиха преговорите за СЕТА, без да постигнат споразумение, поради което канадската правителствена делегация отмени пътуването си към Европа.\nКъсно в сряда вечер политическите лидери на Белгия отложиха преговорите за търговското споразумение между Европейския съюз и Канада (СЕТА), без да постигнат споразумение. Това съобщи министърът на външните работи Дидие Рейндер. Маратонът на масата за преговори ще продължи в четвъртък, подчерта Рейндер.\nПо-рано белгийският министър заяви, че двете страни са близо до постигането на консенсус, който да доведе до пробив на блокадата на търговското споразумение.\nЕтикети:върха, договор, ЕС, Канада, Отмениха, подписване, провал, СЕТА, срещата, търговския\nКабинетът одобри подписването на търговския договор на ЕС с Канада\nокт.. 25 Политика, Топ новини no comments\nМинистерският съвет прие решение за одобряване и подписване на Всеобхватното икономическо и търговско споразумение между Канада, от една страна, и Европейския съюз и неговите държави-членки, от друга. Одобрено е и Споразумението за стратегическо партньорство между ЕС и Канада. Това съобщиха от правителствената информационна служба.\nЕтикети:договор, ЕС, кабинетът, Канада, одобри, подписването, търговския\nПрехвърляне на топката: Асен Гагаузов разписал първия договор за Царските конюшни, но решението било на кабинета на НДСВ\nАко „лошото“ правителство на Сакскобургготски заменя 16% от „Царските конюшни“ за самостоятелен имот на стойност 1 850 000 лв. защо „добрият“ областен управител от РБ продава 84% от тях за около 600 000 лева. Това каза за Фокус Асен Гагаузов, министър на регионалното развитие в кабинета на Сергей Станишев в периода 2005-2009 г. във връзка със сделката за замяна на т. нар. „Царски конюшни“ в София.\n„Трябва да изясним, че аз не съм вземал решение и не съм давал „зелена светлина“ за нищо. Хронологията е следната: на последното си заседание Кабинетът „Сакскобургготски“ на 12 август 2005 г. взема решение да се извърши въпросната замяна. На 15 август министърът на регионалното развитие тогава Валентин Церовски, на базата на това решение подписва заповедта за замяната. Аз ставам министър на регионалното развитие два дни по-късно – на 17 август 2005 г. Така че няма как да съм авторът на идеята за извършването на тази замяна“, заяви Гагаузов.\n„Въпросът за мен е малко по-друг – ако тогава „лошото“ правителство на Сакскобургготски предприема ход да извърши замяна, като дава 16% от въпросните „Царски конюшни“ и взема самостоятелен имот на стойност 1 850 000 лв. защо сега „добрият“ областен управител от Реформаторския блок продава 84% – повече от 5 пъти повече за 600 000 лева, вместо 9 500 000 лв., колкото би трябвало да вземе, ако ползва същата оценка, каквато е ползвал кабинетът „Сакскобургготски“ и ощетява по този начин държавата с над 8 500 000 лв“, коментира той.\n„Доколкото се спряга моето име – такава е процедурата. Министърът на регионалното развитие, като разпоредител с държавната собственост, последен подписва самия договор за размяна. Но преди това е взето решение от Кабинета „Сакскобургготски“ и министър Церовски е подписал заповедта за замяната“, каза още Асен Гагаузов.\nЕтикети:Асен Гагаузов, договор, кабинета, НДСВ, прехвърляне, първия, разписал, решението, топката, Царските конюшни\nСлави зарязва политиката, подписва нов договор с bTV!\nавг.. 17 Общество, Шоубизнес no comments\nСлави Трифонов и bTV са пред подписване на договор, с който ще бъде продължено излъчването на „Шоуто на Слави“ в националния ефир, съобщава „24 часа“.\nАко това стане факт, сериозно намалява възможността шоуменът да се кандидатира за президент. А причината за новия договор е съвсем проста и логична – на 31 август изтича срокът на стария.\nСпоред изданието Трифонов и ръководството на bTV на практика са се споразумели за продължение на договора, което фактически ще се случи в края на месеца.\nТова всъщност е практика от години, като единственото по-различно е, че от момента, в който Трифонов и екипът му започнаха да организират референдум, много политически анализатори заподозряха водещия, че ще се кандидатира за президент.\nПремиерът Бойко Борисов може да си отдъхне и да мисли само за генерал Румен Радев, който ще бъде кандидат-президентът на БСП и АБВ.\nЕтикети:bTV, договор, зарязва, нов, подписва, политиката, Слави\nБЛС: Новият служебен рамков договор е незаконен\nмар.. 18 Общество no comments\nУправителният съвет на Българския лекарски съюз (БЛС) смята за незаконосъобразно предложението на надзора на Здравната каса, с което се създава нов служебен рамков договор. Това каза в предаването „Преди всички“ по БНР председателят на БЛС д-р Венцислав Грозев.\nТози акт е в нарушение и в противоречие с параграф 44 от преходните и заключителните разпоредби на Закона за изменение и допълнение на Закона за здравното осигуряване. Считаме, че определено трябва да се отиде на вариант – такъв, какъвто законодателят е предвидил в една такава ситуация. С други думи – нов рамков договор няма, така че остава в сила договорът от 2015 г., заяви в предаването д-р Грозев.\nСпоред него конфликтни точки в този рамков договор са лимитите, санкциите и възможното намаляване на цени:\nСанкциите са завишени, не са това, което ние договорирахме. Има възможност за еднолично решение от страна на надзора във връзка с промяната в обеми и цени. В момента Наредба 11 или бившата 40, тя виси, има един такъв създал се правен вакуум – прави се рамков договор, обаче я няма Наредбата. Тя все още е качена и остава за обсъждане. Изведнъж се появява този служебен рамков договор, които ние не виждаме на какво стъпва.\nЕтикети:БЛС, договор, незаконен, рамков договор, служебен рамков\nАЕЦ „Козлодуй“ подписа договор с “Русатом Сервис“ за удължаване на живота на пети блок\nРуската компания „Русатом Сервис“ и АЕЦ „Козлодуй“ подписаха договор за оценка на програмите за контрол на състоянието на метала и на системите в нерадиоактивната\nчаст на пети блок.\nВ изпълнението на договора ще участва и обединението „НПО ЦКТИ“ от Санкт Петербург.\nНеговите експерти ще направят анализ на безопасността, изчисленията и количествената оценка на остатъчния ресурс на конструкциите, системите и компонентите, важни за безопасността и производството на електроенергия.\nВ АЕЦ „Козлодуй“ беше проведена първоначална среща със специалистите от централата.\nПо време на плановия ремонт на пети блок тази пролет ще бъде направен анализ на състоянието на елементите на турбините К-1000-60/1500-2 и на други съоръжения.\nСключеният договор е отделна част от втория етап на основния проект за удължаване на срока на експлоатация на пети блок на АЕЦ „Козлодуй“, уточниха от руската компания.\n„Русатом Сервис“ е част от руската държавна корпорация „Росатом“. Фирмата предоставя на чуждестранни АЕЦ с реактори ВВЕР услуги и доставки, необходими за нормалната експлоатация и ремонта на централите.\nКомпанията работи практически във всички страни с действащи АЕЦ с реактори ВВЕР извън Русия.\nЕтикети:„Русатом Сервис“, АЕЦ ''Козлодуй'', блок, договор, живота, пети, подписа, удължаване\nАбсурд!Министерството на Москов иска от пациент да сключи договор с донор, който планира да умира\nНое.. 30 Общество no comments\nДържавата поиска от пациент да обяви точна дата за бъдещата си трансплантация още преди да се е появил донор. Иначе няма да плати за операцията.\nПред уникалния параграф 22 се изправил 34-годишният Николай Мънчев, който има нужда от нов бял дроб. „Явно за да ми помогне, здравното министерство първо иска да сключа договор с някой, който тепърва планира да умира”, споделя с недоумение младият мъж.\nНиколай страда от заболяването пулмонална хопертония, което е засегнало фатално белите дробове и сърцето му, пише „Телеграф”. Шанс за живот за него е трансплантацията на бял дроб във Виена. Пътуването се налага, защото подобна операция у нас все още не е извършвана. Всички нужни разрешения за заминаването в чужбина, включително подписана от здравния министър заповед, са налице.\nВ нея обаче има клауза, според която, за да бъде преведена сумата, трябва да има дата за хоспитализация в Университетска болница във Виена, разказва Тодор Мангъров, председател на Асоциацията „Пулмонална хипертония”. Дата за прием обаче не може да бъде дадена, без да има донорска ситуация, т.е. да има умрял човек. Абсурдната ситуация обаче не свършва дотук, защото донор няма как да се появи. Причината за това е, че българинът не може да бъде регистриран в листата на чакащите за органи в Австрия, без да бъдат преведени парите за трансплантация. Същите пари, които МЗ би превело само ако има дата.\nВъпреки уверенията на МЗ, че няма забавени плащания към пациенти, кандидатстващи за лечение в чужбина, сумата за Николай все още не е преведена. Забавянето се случва, макар че в договора между него и здравното ведомство, сключен на 3 ноември, изрично се посочва, че парите трябва да бъдат изпратени на клиниката в тридневен срок.\nОт МЗ уверяват, че това ще стане днес.\nЕтикети:абсурд, договор, донор, министерството, Москов, пациент, планира, сключи, умира\nБългарски консорциум с голям договор за строителство в Казахстан\nНое.. 09 Икономика, Топ новини no comments\nПри представянето на офиса на Българо-казахстанска търговска камара, в присъствието на председателя на Народното събрание на Република България Цецка Цачева, беше подписан меморандум за сътрудничество с жилищно-строителния кооператив „ЕкспоTown Успех“. Документът предвижда български консорциум да завърши строителството на ЖК „ExpoTown“ в Астана, съобщава BNews.kz, цитиран от „Фокус“.\n„Този меморандум за сътрудничество предвижда завършването строителството на ЖК „ExpoTown“. Търговксата камара е инициатор на създаването на консорциум от строителни инвестиционни български компании, които вече са готови да влязат в Казахстан. ЖК „ExpoTown“ е обект, недостроен от строителна компания „Азбука жилия“, каза Олга Лигай, представител на „ЕкспоTown Успех“.\nВ същото време председателят на Българо-казахстанската търговска камара Иван Дудин каза, че в консорциума влизат три компании, интерес проявяват и други фирми.\nЕтикети:български, договор, Казахстан, консорциум, строителство\nРусия и Сърбия са пред подписване на уникален военен договор\nПремиерите Дмитрий Медведев и Александър Вучич\nВ Русия на тридневна визита се намира премиерът на Сърбия Александър Вучич. Според деловия вестник ВЗГЛЯД главната цел е сключване на безпрецедентен на стойност и по съдържание военен договор, чието подписване може да стане сензация.\nСделката предполага практически пълно превъоръжаване на сръбската армия по руски военнотехнически стандарти и е на ориентировъчна стойност 5 млрд евро. Предполага се, че ще е дългосрочно кредитиране.\nПодобно превъоръжаване на сръбската армия би довело до проваляне на всички планове по интеграция на Сърбия в НАТО, тъй като извежда страната от единната система за превъоръжаване, подготвена в Алианса за нови страни, а също така създаване на самостоятелна система за ПРО в региона. Освен това снабдяването на сръбската армия ще бъде ориентирано към руската система за боеприпаси и резервни части, като всичко това изобщо не допуска преход на Белград към стандартите на НАТО по калибри и унификация на снабдяването.\nСърбия ще получи и десетина транспортни вертолета, два от които вече са платени и един от тях ще бъде доставен до края на годината. Сръбската армия заявява желание и за ударни вертолети, но за сега не е заявила типа и комплектацията. Възможно е вертолетният парк да наброява 16 машини.\nАко този договор бъде реализиран, той ще е уникален не само за Сърбия, но и за целия Балкански регион.\nЕтикети:военен, договор, подписване, Русия, Сърбия\nРусия и Япония обсъждат мирният договор между двете страни\nВ Москва се състояха преговори между външните министри на Русия и на Япония Сергей Лавров и Фумио Кишида, които свидетелстват за възобновяване на диалога между двете страни за сключване на мирен договор, предаде ВВС, цитирана от Фокус.\nОтношенията между Русия и Япония се усложниха сериозно в последната година, а неотдавнашната визита на руския министър-председател Дмитрий Медведев на оспорваните Курилски острови доведе до нападки между двете държави.\nРусия и Япония не са подписали мирен договор след края на Втората световна война а само примирие. Основна „ябълка на раздора“ помежду им са Курилските острови.\nЕтикети:двете, договор, мирният, Обсъждат, Русия, страни, Япония\n“Газпром“ и Китай сключиха договор за 400 милиарда долара\nюли. 29 Свят, Топ новини no comments\nОбявената сделка между руския държавен мастодонт „Газпром“ и Китайската национална петролна корпорация за доставка на газ на стойност поне 400 милиарда долара изглежда голям удар за Москва. Но според последни анализи сделката е силно изкривена в полза на Китай. „Газпром“ ще бъде късметлия, ако накрая излезе без загуби от цялата работа, а има голяма възможност да изгуби сериозни суми пари, пише в коментар за „Ройтерс“ Джош Коен.\nИ докато сделката може да не изглежда икономически логична за „Газпром“, тя съвпада с геополитическия наклон към Азия на Владимир Путин, както и представлява „отчаяна геополитическа маневра, която пренебрегва всякакъв икономически рационализъм“, според анализ на английския политически институт „Чатъм хаус“. Всъщност договорът с Китай е само един пример за това как „Газпром“ действа повече като инструмент на политическите желания на Путин и руските държавни амбиции, отколкото като логична корпорация, целяща възможно най-висока печалба. Докато „Газпром“ оперира и на руската, и на американската стокова борса, по-голямата част от нея е притежание на руското правителство и получава заповедите си направо от Кремъл.\n„Газпром“ е на първо място инструмент на руската външна политика, който Путин не се черви да използва в преследване на държавните си интереси. През годините на власт на Путин Кремъл използва контрола си над „Газпром“ – увеличавайки или намалявайки цените на енергията, – да поддържа влиянието на Москва над съседките ѝ, смята Коен.\nВеднъж Путин описа „Газпром“ като „мощен политически и икономически лост на влияние над останалата част от света“, а екип от руски експерти по външна политика отбелязаха, че „ако лидерите на тази или онази страна решат да покажат добра воля спрямо Руската федерация, то тогава ситуацията с доставките на газ, цените и предишни дължими суми се променя към много по-добро спрямо купувача“.\nПоведението на „Газпром“ непосредствено преди и веднага след свалянето от власт на предишния президент на Украйна Виктор Янукович е ясен пример за тази стратегия. През декември 2013 г., малко след като Янукович отхвърли търговска сделка с ЕС, „Газпром“ го възнагради, като намали цената на газта за Украйна с 1/3. И сякаш за да подчертае властта си над „Газпром“, Путин лично разгласи публично поевтиняването на цената.\nТри месеца по-късно обаче – след като Майданът избра прозападно правителство, Москва веднага обяви, че покачва цената на горивото за страната с 81%. Това определено беше ясен знак, че Кремъл не се притеснява да ползва „Газпром“ като икономическо и политическо оръжие срещу новата власт в Киев.\nНов пример за това как Москва употребява „Газпром“ като оръжие срещу Украйна бе по-рано тази година, когато компанията започна да доставя газ направо на сепаратистките територии, след като бунтовниците повредиха газопровод. Дори след като Украйна поправи тръбите, „Газпром“ продължи да доставя газ направо на сепаратистите, таксувайки за него Киев – явен опит на Москва да използва енергийната си сила, за да сплаши съседката си и да демонстрира нейната слабост и зависимост от „Газпром“.\nУкрайна не е единствената съседка на Русия, чиито отношения с „Газпром“ се осланят от връзката ѝ с Кремъл. Проучване от 2006 г. на Шведската защитна изследователска агенция разкри повече от 50 примера, при които Москва е използвала своя енергиен лост за политически или икономически натиск върху съседите си. Докато логичните икономически причини подчертават принудителното държание на „Газпром“, шведското проучване разкри, че при повече от половината случаи на манипулация е присъствал политически мотив. В някои от примерите реториката на Кремъл е крещящо заплашителна. През 2013 г. малката бивша съветска република Молдова започна преговори с ЕС относно сделка за свободна търговия – същата каквато предизвика украинската криза. В отговор на разговорите Русия заплаши да отреже газовите доставки на Молдова, а зам.-външният министър на Русия саркастично заяви, че се надява молдовците да не измръзнат.\n„Газпром“ също така играе ключова роля в набавянето на вътрешна подкрепа за Кремъл. Де факто тя функционира като агенция за социално подпомагане, набавяйки евтин газ за руските домове и индустрия. Това държи икономиката на страната стабилна, а руските потребители – особено пенсионерите – топли през зимата. По този начин осигурява ключова политическа подкрепа в изборните райони, които продължават да стоят зад Путин.\nМеждувременно руското правителство обещава редовно на „Газпром“ да позволи увеличение на цените за газта за вътрешна употреба до ниво, което поне да покрива разноските. В момента обаче фирмата продължава да губи огромни суми пари поради ниската цена, на която продава в страната. Въпреки че да продаваш на цена, по-ниска от себестойността на продукта, да изглежда като нерационална за нормалните корпоративни стандарти, Кремъл продължава да не желае да рискува политическа и социална нестабилност, които може да произлязат от вдигането на цените за газта за вътрешно потребление.\nНакрая Путин ползва „Газпром“, за да поддържа лоялността на най-близките си политически съюзници, като им позволява да източват приходите от фирмата – дали чрез твърде удобни договори или директна корупция. Просто сравнение между цената за построяването на газопровод в Русия и на газопровод извън страната разяснява картинката. Според проучване „Газпром“ харчи 2 път повече пари, за да строи газопроводи вътре в страната, отколкото когато работи с партньор извън границите ѝ. Авторът на проучването описва това несъответствие като „заплати на порочността“, а данни сочат, че „Газпром“ губи от корупция и неефикасност почти толкова, колкото печели.\nОгромният договор между Китай и „Газпром“ е точно такъв случай. Много от строителните проекти, свързани с мултимилиардния газопровод са дадени на компании, контролирани от Аркадий Ротенберг и Генадий Тимченко – двама души от вътрешното обкръжение на Путин, чийто компании са водещи подизпълнители на проектите на „Газпром“. Загубите на компанията могат да бъдат абсорбирани от държавата благодарение на Националния фонд за благоденствие, а определени лица в Кремъл да заграбват печалбите.\nУправителят на „Дженеръл мотърс“ веднъж каза: „Каквото е добро за „Дженеръл мотърс“ е добро и за Америка“. Същото може да бъде казано за „Газпром“ и Путинова Русия.\nЕтикети:"Газпром", 400, договор, долара, Китай, милиарда\nДоговор с Полша щял да ни спести милиони за ремонта на МиГ-29\nБългария ще спести по 2,4 млн. лв. на самолет, ако 9-те изтребители МиГ-29, които имат нужда от поправка, бъдат ремонтирани в Полша. Това съобщи във Варна министърът на отбраната Николай Ненчев. Договорът, който имаме с руската страна, изтича през септември.\nЦената, предложена от Полша, е с 1,2 млн. лв. по-ниска на двигател от руската. В края на този или в началото на следващия месец ще бъдат финализирани разговорите с полската страна, посочи той. Вероятно ще вземем под наем два или четири отремонтирани двигателя от нея, които ще бъдат използвани в рамките на година или две. Дотогава трябва да се възложи ремонтът на останалите машини, от които имаме нужда, обясни Ненчев.\n„До средата на следващата година имаме възможност сами, с налични средства да охраняваме въздушното си пространство. При положение, че ще придобием два или четири двигателя от Полша, този въпрос не стои на дневен ред. Българските граждани трябва да бъдат спокойни, че не само няма да приземим нашата авиация, но ще я направим по-силна, ако финализираме договора с Полша, в което не се съмнявам“, увери министърът.\nТой предположи, че в рамките на следващата година ще имаме достатъчен брой самолети сами да охраняваме въздушното си пространство за поне четири–пет години напред. Това не изключва възможността да се обърнем към други партньори от Алианса, уточни Ненчев.\nТази година бюджетът на Министерството на отбраната е орязан, но Полша е предложила разсрочено плащане.\nЕтикети:договор, МиГ -29, милиони, Полша, ремонта\nБащата на Лукарски се облажил с нов договор\nюни. 24 Икономика no comments\nБащата на министъра на икономиката Божидар Лукарски се е облажил с нов договор от община, управлявана от кмет на ГЕРБ, пише „Галерия“. Сигналът дошъл от жители на Ямбол, в който кмет е Георги Славов. Договорът е между община Ямбол, представлявана от Славов, и фирма „Мусат“ АД, управлявана от Цецо Лукарски. Договорът е за изработване и внедряване на информационна система за контрол на автобусния транспорт и вече е изпълнен.\nКонтрактът е на стойност 23 000 с ДДС и за него не е обявявана обществена поръчка. Дружеството на Цецо Лукарски поддържа системите за контрол на столичния автотранспорт и има договори за милиони със Столична община.\nБожидар Лукарски има и друга връзка със Столична община. Висш чиновник в администрацията на район „Младост“ пък е съпругата му Аделина, с която обаче се раздели заради младата Ива Йорданова. Преди да стане началник в район „Младост“, Аделина Лукарска беше главен експерт в министерството на икономиката.\nТъй като все още нямат развод, Аделина беше принудена да напусне министерството в момента, в който мъжът й го оглави. За решението й спомогна и скандалът с любовната му афера.\nЕтикети:бащата, договор, Лукарски\nРусия и Китай сключиха договор за $1 трилион\nюни. 22 Свят, Топ новини no comments\nРусия и Китай сключиха споразумения за $1 трлн. на завършилия в Санкт Петербург икономически форум. За сметка на КНР Русия се опитва да навакса изпуснатите изгоди в отношенията със западните страни. Експертите обаче предупреждават, че не бива да се забравя, че този източен партньор на Русия има сериозни икономически проблеми.\nНа Петербургския форум бяха подписани 29 нови руско-китайски споразумения. „Русия е напълно готова за китайските инвестиции, а КНР ни чака”, каза първият вицепремиер на Русия Игор Шувалов. „Те искат да строят логистични центрове, да развиват електронна търговия, имат интереси в строителството на производителни мощности”.\nСпоред руския министър на земеделието Александър Ткачев, Русия трябва да се възползва от съседството си с Китай. „Можем да спечелим сериозни пари и да заемем част от китайския пазар без да се притесняваме”. Не само руската икономика обаче се сблъсква с проблеми. Състоянието на китайската също не е безупречно.\nЕтикети:договор, Китай, Русия, трилион\nВашингтон обвини Русия в нарушаване на “ракетния“ договор\nРусия продължава да нарушава Договора за ликвидиране на ракетите със среден и по-малък обсег, се казва в доклад на Държавния департамент на САЩ, цитиран от ТАСС. Документът, който засяга състоянието на всички подписани от САЩ договори за въоръженията, беше предаден вчера в комисията по въоръжените сили на Камарата на представителите, съобщава агенцията.\nАмериканският Държавен департамент продължава да отбелязва нарушения от страна на Русия. „След 2-годишни дипломатически усилия Русия не се върна към изпълнението на Договора за ликвидиране на ракетите със среден обсег, а Белият дом не можа да предприеме реални действия за защита на американските интереси“, заяви председателят на комисията Мак Торнбъри от Републиканската партия, избран от щата Тексас. Той подчерта, че САЩ не могат да се примирят с нарушенията на този важен документ. Председателят на обединеното командване на различните родове войски вече е предложил конкретни военни мерки за реакция на нарушаването на договора от страна на Русия.\nПрезидентът Барак Обама трябва незабавно да се разпореди за прилагането им, убеден е Торнбъри. Камарата на представителите вече прие предложеният от конгресмените от Републиканската партия законопроект за отбранителната политика на САЩ през 2016 година. Той е и опозиционен вариант на бюджета на Пентагона за следващата фискална година. С него държавният глава се задължава да разработи мерки за противодействие, ако Москва не започне да спазва договора по оценките на Вашингтон.\nОсвен това републиканците настояват за прекратяването на всякакви военни контакти между страните и да се въведе забрана за ново съкращаване на нападателните въоръжения. Белият дом вече заяви, че Обама не възнамерява да подпише подобен документ.\nМосква отхвърля обвиненията, че нарушава подписания от Михаил Горбачов и Роналд Рейгън Договор за ликвидиране на ракетите със среден и по-малък обсег и ги определя като необосновани. С договора се забранява производството, разполагането и изпитанията на балистични и крилати ракети с обсег от 500 до 5500 километра, припомня ТАСС.\nЕтикети:''ракетния'', Вашингтон, договор, нарушаване, Русия\nЕгипет сключи най-големия договор от съветско време за изтребители “МиГ-29“ (ВИДЕО)\nЕгипет и Русия съгласуваха договор за доставка на изтребители тип „МиГ-29“. След сключването той ще стане най-голямата експортна поръчка за РСК „МиГ” от съветско време, съобщи вестник „Ведомости”.\nИзданието съобщава с позоваване на свои източници в авиационната промишленост, че в най-скоро време ще бъде подписан договор за 46 новопостроени самолета. Отбелязва се, че това ще бъде модернизирана версия на изтребителя, която периодично фигурира под хипотетичното название „МиГ-35“ (МиГ-29М/М2).\nПрез февруари 2014 г. беше съобщено, че египетските военни са парафирали голям договор за пакетна доставка на оръжие от Русия. Пакетът включвал изтребители „МиГ-29М/М2“, зенитни ракетни комплекси от няколко типа, транспортно-бойни самолети „Ми-35“, противотанкови комплекси „Корнет”, брегови противокорабни комплекси, различни боеприпаси и леко въоръжение.\nЕтикети:договор, Египет, изтребители, МиГ -29, съветско време\nБаретата завзел пазара на кокаин след договор с Митьо Очите\nНякогашните врагове Златомир Иванов – Баретата и несебърския бос Димитър Желязков – Митьо Очите са решили да заровят томахавката и да започнат да работят заедно. Първите договорки за това са станали още през 2011 г., когато Баретата е под домашен арест, а Димитър Желязков лежи в затвора в Белене.\nВъпреки, че подобни договорки звучат като част от криминален роман, този път прокуратурата е събрала достатъчно доказателства и дава на съд Златомир Иванов точно за наркобанда, създадена след решение за съвместни действия точно с несебърския наркобос, пише „24 часа”.\nРазговори за общ бизнес между двамата дори са включени в обвинителния акт, с който преди дни на съд бяха дадени Баретата и други деветима участници в наркобандата.\nСмята се, че дилърите на Иванов правели до 100 хил. лв. седмичен оборот от скъпата дрога най-вече по заведения в курорта „Слънчев бряг” и София.\nСъвместният бизнес между Баретата и Очите процъфтявал, а договорът между двамата действал до 29 януари 2013 г., когато снайперист опита да убие Златомир Иванов.\nРазследването на съвместната дейност на двамата започва именно няколко седмици след покушението.\nАнтимафиотите установили, че през октомври 2013 г. Златомир Иванов и Димитър Желязков взели решение, че заради свиване на охранителната дейност и наркопазара ще си помагат в бизнеса. Двамата се договорили Иванов да дава част от парите, получени от дейността на охранителната му фирма „Аркус”. Очите пък трябвало да допусне негови наркодилъри да продават дрога по Южното Черноморие.\nСедмици след тази договорка Златомир Иванов поканил в дома си в столичния кв. „Драгалевци” двама от най-приближените си хора – Ивайло Борисов – Ториното и Златко Гочев – Злати Малкия. Обяснил им, че официално ще се дистанцира от продажбата на дрога заради делото срещу него. Затова им възложил да наберат и организират дилъри, които да завземат изцяло наркопазара.\nОт скъпата дрога било решено да се продават два вида – обикновена и ВИП. Стандартният кокаин бил с цена 100 – 120 лева, а ВИП-ът – 150.\nНикой от дилърите на дребно не знаел, че на върха на структурата е Златомир Иванов.\nЗа да се запази в тайна ръководството на бандата и с цел по-голяма конспиративност, се обособили две крила на групата, които действали самостоятелно. Целта била така информацията да не стигне чрез секретни сътрудници до полицията.\nЕтикети:баретата, договор, кокаин, Митьо Очите, пазара\nНАТО иска да ревизира основния договор с Русия\nНа срещата в четвъртък в Анталия на външните министри от НАТО генералният секретар на Алианса Йенс Столтенберг е заявил, че при нужда НАТО е готова при необходимост да осигури защитата на страните от Балтика, а също да увеличи броя на ученията и патрулирането по източните граници. Не се предвижда сътрудничество с РФ по отношение на групировката „Ислямска държава”.\nСпоред експерти, на лице са индикации, че в Брюксел се канят да преразгледат и ревизират основополагащия акт РФ-НАТО, подписан през 1997 г., имащ 20-годишен срок на действие.\nЕкспертът от руския Институт по проблемите на международната сигурност Алексей Фененко припомня основните положения от този акт: Русия се съгласява с разширението на НАТО на изток, но при условие на територията на новите членове да не се разполага ядрено оръжие и също големи военни контингенти от страните на НАТО.\n„Сега НАТО иска да преразгледа това условие, да разположи в целия балтийски и черноморски регион чак до Грузия големи военни контингенти и военна инфраструктура” – прогнозира експертът.\nКато начало в страните от Балтика и Полша от миналата година на ротационен принцип бяха базирани около 600 американски военнослужещи. Този факт предизвиква опасения у европейските съюзници на НАТО, в частност в Германия, които считат, че това може да се счита за нарушаване на споразумението от 1997 г.\nЕтикети:договор, НАТО, основния, ревизира, Русия\nРусия и Китай може да подпишат договор за киберсигурност\nмай. 07 Свят no comments\nРусия и Китай може да подпишат договор за сътрудничество в сферата на информационната сигурност още тази седмица в хода на визитата на председателя на КНР в столицата Москва, пише руският вестник „Коммерсиант“.\nЦелта на документа е да създаде основи на съвместни действия в сферата на киберсигурността между двете държави. В текста на договора ще бъдат определени основните направления, принципи, форми и механизми на планираното сътрудничество.\n„Документът може да бъде подписан още на 8 май в хода на визитата в Москва на председателя на КНР Си Дзинпин“, съобщава източникът на редакцията, близък на Кремъл. Той нарича подготвяното споразумение „епохално“, тъй като Русия няма подобен тип документ с нито една държава извън Организацията на договора за колективната сигурност.\nЕтикети:договор, киберсигурност, Китай, Русия\nКалфин: Шефът в затвора, ако работник без договор загине\nНови, по-тежки наказания за работодатели, които не сключват трудови договори с работниците. Експерти от министерствата на труда и на правосъдието готвят промени в Наказателния кодекс, според които ако работник, който няма договор, загине по време на работа, наелият го влиза в затвора. Това съобщи в ефира на bTV вицепремиерът Ивайло Калфин. Предложението идва дни, след като при срутване на хотел край Варна смъртта си намериха четирима работници без договор. „Това е престъпление, което трябва да бъде наказвано тежко“, отсече той.\nСоциалният министър надежда, че БСП и ДПС ще подкрепят промените в пенсионната система, подготвяни от неговото ведомство, които предстои да бъдат внесени в Народното събрание. „Ако е честна, част от опозицията ще намери в законопроекта 90% от своите предложения“, каза Калфин. Той припомни, че основа за законопроекта е докладът на експертния съвет, работил през последните няколко години, включително по времето, когато министър на труда беше Хасан Адемов (ДПС), а голяма част от предложенията на БСП също могат да бъдат открити в документа.\nМинистърът, който е предсатвител на АБВ в кабинета, изрази убеденост, че подкрепящите управлението парламентарни групи също ще го подкрепят. По повод критиките от страна на работодателски съюзи коментира, че „няма как да се направят подобни промени и всички да бъдат щастливи“ и призова даващите съвети да обявят и как лично са готови да участват в подобряването на системата.\nВ коментар за предстоящия избор на председател на АБВ, Калфин посочи, че ще гласува за Георги Първанов.\nОтносно предвижданото увеличение на пенсиите, той заяви, че първо трябва да се освободи ресурс и после ще се увеличат пенсиите. Въпреки неодобрението на работодателите, осигуровките ще бъдат увеличени, категоричен е Калфин. „Ако не се промени нищо, няма как да има по-висока пенсия“, допълни той. И уточни, че когато неговото поколение тръгне да се пенсионира през 2029 г. пенсията би трябвало да е 1300 лева.\nВицепремиерът бе категоричен, че ще има определена възраст за пенсиониране на служителите в силовия сектор. „Въвеждаме минимална възраст за пенсиониране на полицаи и военни, също като на миньорите. Да се въведе тази възраст, но и да могат 18-те години стаж да ползват, даже и да не са на служба. Да има отделен фонд за ранните пенсии, който ще се управлява от Националния осигурителен институт /НОИ/, но да се види, че те са достатъчно добре осигурени“, каза Калфин.\nЕтикети:договор, затвора, Калфин, работник, шефът\nГен. Тонев: Сключих договор с Кадурина, за да не лиша болницата от пари\nПриходите на Клиниката по дерматология, между 2007 и 2014 година, са в размер на 2 милиона и 100 хиляди лева. А разходите са за повече от 12 милиона лева. Казано с прости думи – през последните 7 години разходите на клиниката по дерматология надвишават приходите с милиони, показа разследване на bTV Репортерите.\n„Няма право на доболнична помощ, на джи пи-та. По този начин болницата в момента се лишава от 12 милиона лева. Ако няма такива договори с тези фирми, тогава освен загубата на средствата се получава още един момент, лекарите на военна болница отиват да работят извън болницата”, казва ген. Тонев.\nВсъщност началник на клиниката по дерматология е професор Мирослава Кадурина. Специализирала е в Германия, Швейцария, Франция, Съединените щати. Генерален секретар на Европейското дружество по лазерна дерматология. Тя притежава 84% от „Дерма Прим” – фирмата, чиито разходи, според министерството на отбраната, са отчетени като разходи на клиниката, която тя ръководи във Военна болница.\nОт Министерството на отбраната коментират писмено заключенията от одита си с едно изречение: „В резултат на одитните доклади след извършени проверки във Военномедицинска академия Министерството на отбраната е предприело необходимите мерки и договорът с визираната фирма не е подновен”.\n„Не е нормално в извънработно време, почасово, да се ползва оборудване на болницата за частни цели. По тая логика може всеки хирург да наеме операционната за частни цели, да речем след 14:00 часа”, смята ген. Петров.\nНаредбите са категорични – частна дейност за доболнична помощ може да се извършва единствено на територията на т.нар. поликлиника към ВМА.\nЕтикети:болницата, Ген. Тонев, договор, Кадурина, пари\nУнгария иска нов договор с “Газпром“\nУнгария ще е първата държава, която ще преговаря за доставки на природен газ в новите условия на задълбочаващо се напрежение между Запада и Русия и прекратяването на плановете за строеж на „Южен поток”, пишат руските медии. Договорът на Унгария за доставки на газ изтича в края на тази година и премиерът на страната Виктор Орбан се надява да постави въпроса по време на посещението на руския президент Владимир Путин в Унгария на 17 февруари, съобщава агенция ТАСС.\n„Искаме да променим сега действащото споразумение, чийто срок изтича през 2015 година, но не знаем каква ще бъде цената”, коментира маджарският премиер. Той посочва още, че няма да настоява за подписването на дългосрочен договор, но новото споразумение „задължително трябва да бъде гъвкаво”.\nГодишно Унгария потребява по около 6 млрд. куб. метра природен газ. Очакванията са, че Будапеща ще подпише краткосрочен договор за доставка, докато бъдат уточнени неясните в момента трасета на руски газ за Европа. Унгария ще поиска и условия за реекспорт на природния газ.\nСпоред източник на руското издание “Коммерсант” подписването на краткосрочни договори с „Газпром” ще бъде една от препоръките на ЕК за новия Енергиен съюз. Традиционно договорите за доставка на газ достигат до срок и от над 20 години.\nЕтикети:"Газпром", договор, Унгария\nОбщините няма да прибират рентите от ниви без договор за аренда\nДек.. 26 Икономика no comments\nРентите от така наречените бели петна (ниви, за които собствениците не са сключили договор за наем или аренда, но се обработват от фермери) няма да се губят след третата година, в която не са били потърсени, както е в момента. Такава промяна планира Министерството на земеделието с поправки в закона за земята.\nОт 2009 г. насам нивите, които пустеят, се разпределят служебно за обработка между арендаторите в съответното землище. Арендаторите са задължени да внасят дължимата рента от земята в извънбюджетни сметки, разкрити от кметствата. В тях парите се пазят 3 години, за да бъдат платени при поява на собственика.\nСлед този период непотърсените средства обикновено се прибират от общините заради изтекла давност.\n„С поправките в закона ще запишем, че събраните ренти ще се съхраняват безсрочно в извънбюджетните сметки и общините занапред няма да ги придобиват по давност след 3 години“, заяви аграрният министър Десислава Танева.\nТя добави, че ще стартира и проверка, за да се види колко от кметовете са изпълнили закона и са отворили сметки, в които да се внася рентата. По данни отпреди година на министерството на земеделието около 2 млн. собственици нехаят за земята си, а нивите, които притежават, са около 1,6 млн. декара. Практиката пък сочи, че обикновено сумите, които арендаторите внасят, са наполовина по-малки от реалната рента за декар в региона.\nГотов е и нов ред за разпределение на общински и държавни ливади, пасища и мери, като тези масиви приоритетно ще се ползват от животновъди. Занапред те ще се разпределят на фермерите в зависимост от притежаваните пасищни животни.\nОстаналите свободни земи ще бъдат включвани в търг, в който ще могат да участват отново само животновъди. В случай че останат още свободни имоти, ще има втори търг, в който всеки желаещ може да участва, дори да не е животновъд, уточниха от аграрното ведомство.\nИ тази година за евросубсидии ще се кандидатства само с документи, доказващи правното основание за ползване на земята, съобщи още министър Танева.\nЕтикети:аренда, договор, Ниви, Общините, рентите\nНовите болници ще работят без договор със здравната каса\nДек.. 20 Общество no comments\nНовите болници няма да имат право да сключват договор с НЗОК от 2015 г. Това реши мнозинството в парламента, приемайки окончателно бюджета на касата за следващата година.\nЛечебните заведения, които след 31 декември 2014 г. са получили за първи път разрешение за дейност, както и онези, в чието разрешение за дейност са включени нови дейности след 31 декември 2014 г., не могат да сключват договори или допълнителни споразумения с НЗОК догодина.\n„Този текст е противоконституционен”, възпротиви се лидерът на БСП Михаил Миков и предрече лавина от съдебни дела, защото практически така частично ще бъде ограничавана конкуренцията в сектора. Той се поинтересува също така точно кого обслужва този текст.\nЗдравният министър д-р Петър Москов аргументира промените с медицинската необходимост. Той отново акцентира върху необходимостта от изготвяне на национална здравна карта, която ще покаже в кои райони от какви лечебни заведения има нужда.\nЕтикети:болници, договор, здравната каса\nВокалистът на “Лед Цепелин“ скъсал договор за 500 милиона паунда пред очите на милиардера Брансън\nНое.. 09 Шоубизнес no comments\nВокалистът на „Лед Цепелин“ Робърт Плант изтегли печелившия билет от лотарията и го хвърли в калта. Лицето на легендарната група през 70-те години скъса договор за 500 млн. Паунда, след като останалите двама членове са го подписали. Триото трябваше да възкреси групата по инициатива на милиардера Ричард Брансън, съобщава „Мирър“.Събирането на групата е било уредено с договор, в който били посочени 35 дати за концерти в три града – Лондон, Берлин и Ню Джърси. Китаристът Джими Пейдж и басистът Джон Пол Джоунс го подписали. Собственикът на „Върджин“ Ричард Брансън бил голям фен ба групата, затова организирал завръщането й.\nТой дори планирал да кръсти един от свръхзвуковите си самолети „Стълба към небето“ (“Stairway to Heaven”) и с него групата да обикаля света. Предвидено било тя да вземе участие във фестивали – О2 в Лондон, в Берлин и в Ню Джърси. Изчислено е, че всеки от тримата щял да получи около 190 млн. долара преди данъците. Дял щял да получи и сина на покойния барабанист Джон Бонъм – Джейсън Бонъм, който щял да се включи в изпълненията.\nКогато дошъл редът на Плант да подпише договора, първончалано поискал 48 часа да помисли. След това той скъсал документа пред очите на Брансън и останалите и предизвикал истински шок. Обяснил, че не може да го направи. „Реши го и това беше положението“, разказа източник, запознат със събитието. Всички започнали да го разубеждават, но никой не могъл да излезе на глава с него.\n„Брансън се опита да премахне всички пречки. Но дори парите му не бяха достатъчни, за да накарат Плант да подпише. Той беше съкрушен“, обяснява източникът.\nПоследното изпълнение на „Лед Цепелин“ на живо е от 2007 година на фестивала О2 в Лондон.\nЕтикети:''Лед Цепелин'', 500 милиона, Брансън, вокалистът, договор, милиардера, очите, паунда\nДо края на месеца може да се подпише договора за 5-и и 6-и блок на АЕЦ “Козлодуй“\nсеп.. 21 Икономика no comments\nОчаквам до края на месеца да бъде сключен договор за продължаване на живота на 5-ти и 6-ти блок на АЕЦ „Козлодуй“. Ако до края на месеца успеем да сключим договора, се очаква изпълнението да завърши някъде края на 2016 година. Така че като срок вече от всякъде сме притиснати, тъй като знаем, че на 5-ти блок първо изтича ресурса. Това заяви новият изпълнителен директор на АЕЦ „Козлодуй“ Димитър Ангелов в интервю за БНР.\n„Не мога да кажа защо е отстранен Генов. Аз, когато бях там, нямаха намерение да освобождават Иван Генов, защото се очакваше той да остане в борда на директорите и да работим заедно, да има приемственост и да решаваме съвместно бъдещето на централата. За съжаление, той категорично отказа, така че аз нямах възможност да питам защо е освободен Генов, и аз бях изненадан”, обясни Ангелов.\n„Считам, че е правилно да се изгради 7-и блок в АЕЦ „Козлодуй“, естествено при изгодни за страната условия. Какво ще бъде решението какво трябва да се направи не е от моята компетенция. Това е в компетенцията на правителството, което трябва да реши”, каза още шефът на АЕЦ „Козладуй”.\nБившият директор на АЕЦ „Козлодуй“ Йордан Йорданов също подчерта, че е важно да бъде подписан възможно най-скоро проектът за модернизация на 5-ти и 6-ти реактор.\n„АЕЦ „Козлодуй“ е един стабилен обект и бих искал да кажа, че тази програма за модернизация на 5-и и 6-и реактор трябва много бързо да се задейства, защото вече строителството на заместващи мощности, в случая както се предвижда със 7-и и 8-и блок, изисква един период от 10-15 години. Затова е много важно в момента да се побърза с този проектът за удължаване на срока на експлоатация на 5-и и 6-и блок, а също така и с проекта за стартирането на построяването на 7-и и 8-и реактор на Централата”, каза Йорданов.\nПо отношение на повишаването на цената на тока, бившият шеф на атомната централа смята, че системата от дълги години е сбъркана.\n„Комисията на ДКЕВР, която определя цените, е една социалистическа организация. На свободния пазар АЕЦ „Козлодуй“ се опитва да пробие, но не продава ток, а продава чрез посредници. Единият посредник е НЕК, а другият посредник са частници, които също като стават посредници увеличават цената на тока. Затова години наред ние, група експерти, пледираме и трябва да се приеме тази Национална стратегия 2030-2050 година за развитие на енергетиката в България, защото не може да имаш свръхпроизводство и в същия момент да имаш постоянно повишаване на цената на тока. Вторият момент след Стратегията е електроборсата, където трябва предприятията, които произвеждат електроенергия, да излизат и да продават. Пазарът определя цената на тока. Липсата на Стратегия и електроборса води до там, че постоянно се повишава изкуствено от ДКЕВР цената на тока”, смята Йорданов.\nЕтикети:5-ти, 6-ти, АЕЦ, блок, договор, Козлодуй\nПоказват предбрачния договор на Наполеон и Жозефин\nПредбрачният договор на Наполеон Бонапарт ще бъде изложен на търг в Париж, предадоха световните медии. Документът е сключен между него и съпругата му Жозефин.\nМного преди предбрачните договори да станат популярна практика, френският завоевател Наполеон и бъдещата му съпруга подписват споразумение, което е запазено и до днес. „Този договор е пълен с много тайни клаузи. Може и да изглежда съвсем просто, като типично предбрачно споразумение, но ако се изучи внимателно, ни дава задълбочена информация за живота на императорското семейство“, заяви Жан-Кристоф Шатаниер, експерт в аукционна къща.\nВ договора, подписан през 1796 година има множество неверни твърдения. Двамата бъдещи съпрузи лъжат за възрастта си. Жозефин е с 6 години по-голяма от Наполеон, което повдига съмнения относно нейната способност да го дари с наследник. Времето показва, че това действително е така и двамата се разделят по-малко от 10 години след сватбата. Въпреки това, една от най-известните двойки в световната история запазва добри отношения до края на дните си.\n„В договора всичко съответства на тяхната любов, на техния съюз. Документът е едновременно политически, но и романтичен“, каза експертът Жан-Кристоф Шатаниер. По-рано тази година, годежните пръстени на двойката бяха продадени за 900 хиляди евро.\nЕтикети:договор, Жозефин, Наполеон, Париж, предбрачен\nБрад Пит и Анджи с нестандартен предбрачен договор\nсеп.. 12 Кино no comments\nПреди да се врекат официално един на друг Брад Пит и Анджелина Джоли не са пропуснали да подпишат и предбрачния си договор. Общото състояние на двете звезди е около е около 425 млн. долара, като 240 принадлежат на актьора, а 185 на любимата му.\nЗа разлика от повечето стандартни документи, защитаващи собствеността на съпрузите при развод, този има някои нетрадиционни клаузи. В случай, че Пит отиде при друга жена, попечителство над Мадокс, Пакс, Захара, Шайло Новел, Нокс и Вивиан Маршелин Джоли-Пит получава Анджи.\nОсвен това, ако се стигне до разтрогване на брака им, и двамата ще си тръгнат с парите, които са изкарали преди да се венчаят, а останалото, натрупано по време на съвместния им живот, ще отиде в специален фонд за децата им. Тези пари ще бъдат разделени по равно на шест части.\nЗвездите вече са готови и със своите завещания. Когато си отидат от този свят, част от средствата им ще бъдат дарени на сиропиталища във всяка страна, от която са осиновили дете. Джоли оставя и няколко милиона за борбата с рака. Самата тя претърпя двойна мастектомия през пролетта миналата година.\nЕтикети:Анджелина Джоли, Брад Пит, договор, предбрачен\n7.9.1940 г.: С договора от Крайова Румъния ни връща Южна Добруджа\nсеп.. 07 Минало no comments\nПосрещане на българска войска в Силистра, 1.10.1940 г.\nНа 7 септември 1940 г. е подписана Крайовската спогодба – договорът между България и Румъния, с който e възвърната на България Южна Добруджа, отнета по силата на Букурещкия договор от 28 юли (10 август) 1913 г. Договорът е наложен от Нацистка Германия, СССР и Италия, макар за осъществяването му да са съдействали почти всички велики сили, участващи във Втората световна война, с цел привличане на България в техния лагер.Преговорите в Крайова\nБългарската делегация пристига в Крайова на 19 август 1940 г. и още същия ден е проведено първото заседание. Българската делегация се води от пълномощници на цар Борис – пълномощният министър Светослав Поменов и международният съдия Теохар Папазов.\nНашата делегация е посрещната много любезно, тъй като решаването на териториалния проблем по принцип е предварително уговорено още преди тя да потегли към Румъния: възвръщане към старото положение, съществуващо преди 28 юли (10 август) 1913 г. За да се запази строго това възприет принцип, не е допуснато изкушението да бъдат внесени дори и най-малки поправки в граничната линия, целящи удовлетворението на известни интереси (от българска страна за водоснабдяването на Силистра, а от румънска страна до използуването на едно автомобилно шосе).\nБългарските и румънските военни експерти от делегациите бързо начертават върху картата новата граница, същата, каквато е била до 1913 г. Постановено е изселването да бъде задължително, а не по желание.\nНе малко грижи създава въпросът за срока, в който следва да стане опразването и предаването на територията, както и срока, в който трябва да стане изселването на българското население. Разногласието по този въпрос предизвика многократни искания на инструкции от София и от Букурещ и става дори причина за малко удължаване на преговорите.\nОт българска страна много се бърза поради желанието изселването да стане преди да е настъпило лошото есенно време. А Румъния настоява за по-дълги срокове, за да може цялото румънско население да напусне Южна Добруджа, преди да влязат там българските власти.\nНай-сетне е постигнато съгласие предаването на територията да стане на четири етапа между 20 септември и 1 октомври 1940 година, а изселването да стане в тримесечен срок от ратификацията на договора, която трябва да стане най-късно до 15 септември 1940 г.\nДоброто време в края на 1940 г. продължава доста дълго и изселването става при благоприятни атмосферни условия.\nУсловията на спогодбата налагат Румъния да върне на България Южна Добруджа, както и да се осъществи обмен на населението от Северна Добруджа и Южна Добруджа.\nТака 88 000 румънци, заселени от румънските власти след края на Втората балканска война през 1913 г., когато територията на Добруджа е окупирана от Румъния, са принудени да напуснат и да се преселят на север, докато 68 000 българи от северната част се преселват в родината.\nТе идват само с това, което са могат да носят, и със своите стада. Незабавно са оземлени със земята, отнета от румънските власти в първото десетилетие на окупацията от другите българи в полза на румънските заселници – системата „triime“ (действителните имоти на българите от Северна Добруджа остават като „компенсация“ на румънските поземлени имоти, създадени в Южна Добруджа).\nЕтикети:7.9.1940 г., договор, Крайова, Румъния, Южна Добруджа\nсеп.. 03 Анализи и коментари no comments\nПодписването на споразумението в този му вид ще доведе до изместване на властта от избраните правителства и институциите на гражданското общество към частните компании= Унификацията на стандартите може да обезсмисли постиженията в здравеопазването, продоволствената сигурност, защитата на околната среда и правата на наемните работници. Споразумението ще позволи на концерните да печелят по-лесно за сметка на мнозинството.\nЕкспертът по въпросите на търговията Лори Уолък от организацията за защита правата на потребителите Public Citizen се отправя към трибуната в аудитория 405 на университета „Джордж Вашингтон“, недалеч от Белия дом.\nУолък разполага само с 10 минути, както и всички останали докладчици.\nПубликата с часове наред слуша представители на всевъзможни лобистки групи, защото запознаването с различните гледни точки е задължителна част от процедурата. Но когато Лори Уолък започва да говори, всички притихват.\nДамата с харвардска диплома на юрист е сред ключовите фигури по въпросите на търговията.\nПрез 1999 г. именно тя съумя да провали преговорите на Световната търговска организация (СТО) в Сиатъл, давайки тласък на масовите протести, а и до ден-днешен събитията в Сиатъл са смятани за първата искра на антиглобалисткото движение.\nЗатова опонентите слушат Уолък още по-внимателно.\n„Подписването на споразумението в този му вид ще доведе до изместване на властта от избраните правителства и институциите на гражданското общество към частните компании“, казва Уолък.\nОфициалното му име е „Трансатлантическо търговско и инвестиционно партньорство“ (ТТИП).\nДвижението на стоки и услуги в трансатлантическото пространство не трябва да бъде затруднявано от бюрократични и други бариери. Предметът на преговорите са напълно практични въпроси като например унификация на зарядните устройства на електромобилите.\nНо има и други моменти: ще могат ли американците да продават генномодифицираната си царевица в ЕС без съответната маркировка?\nИ няма ли да им се наложи да признаят френското сирене „Рокфор“ като безопасно и да разрешат продажбата му в своите супермаркети?\nПартньорите в преговорите страстно разказват за перспективите за ръста на благосъстоянието в света след подписването на споразумението, което ще засегне 800 млн. души.\nНо хорът на всеобщото ликуване се смесва с все повече критични гласове\n„Унификацията на стандартите може да обезсмисли постиженията в здравеопазването, продоволствената сигурност, защитата на околната среда и правата на наемните работници. Споразумението ще позволи на концерните да печелят по-лесно за сметка на мнозинството“, предупреждават критиците.\nТова се отнася по-специално до водоснабдяването, здравеопазването и образованието.\nТТИП ще отстрани препятствията пред внедряването на спорни технологии, примерно фракинга, и ще позволи на американците да предлагат в Европа храни, които европейците не желаят да консумират например месо, наблъскано с хормони на растежа.\nРазширяването на авторските права ще усложни достъпа до културата, образованието и науката.\nСпоред мнозина всичко това става, защото преговарящите са ориентирани изключително към желанията на бизнеса.\n„ТТИП цели да гарантира и разшири привилегиите на концерните и инвеститорите“, възмущава се Уолък.\nМоже да изглежда, че подобни разговори са плод на теория на конспирацията, но опасенията не са лишени от основания.\nТова бе доказано от неправителствената организация Corporate Europe Observatory. Възползвайки се от Закона за свободен достъп до информация, тя организацията поиска от Еврокомисията имената на хората, с които са провеждани консултации преди преговорите.\nИзясни се, че 93 % от събеседниците са били представители на промишлеността.Пожеланията си за съдържанието на споразумението са могли да изкажат едва ли не всички…\nНо на защитниците на околната среда и правата на потребителите не е била дадена думата.\nБизнесът е заинтересован от нови пазари и в това няма нищо чудно.\nТака например немските химически и фармацевтични предприятия разчитат, че споразумението ще опрости процедурите за налагането на продукцията им на американския пазар с неговите строги правила.\nСелското стопанство, субсидирано от държавата, ще може да пласира отвъд океана излишъците от млечна продукция и свинско месо. Затова доскоро германското правителство бе смятано за движещата сила на подготовката за ТТИП.\nНо един немаловажен пункт в споразумението предизвиква сериозни упреци дори сред убедените привърженици на свободната търговия – това е процедурата по уреждането на споровете между инвеститорите и държавите.\nЗад привидната безобидност е опасността, че дадената процедура трябва да се прилага заедно с действащото корпоративно право. А това позволява да се заобикаля постоянно националното законодателство.\nПроектоспоразумението съдържа следното положение: ако някой от инвеститорите сметне, че е дискриминиран от страна на правителството, или се е сблъскал с непряка експроприация на активите, той може да се обърне към частен търговски трибунал от трима съдии.\nПървият е назначен от самата държава, вторият – от компанията инвеститор, а третият е посочен съвместно от страните или пък е избран от списъка на допустимите кандидати.\nТози трибунал ще трябва да взема по-специално решения за огромни обезщетения, които инвеститорът може да поиска, ако сметне, че някакъв нов закон ще повлияе зле на печалбите му.\nЗа да се обърнеш към този съд, се изискват сериозни причини. Но решенията му няма да могат да се обжалват,\nтова означава, че националните съдебни системи ще се окажат безсилни\nСтраните от ЕС включиха подобни положения за защита на инвестициите в общо 1400 междудържавни договора, част от които са подписани още в края на 80-те години. Германия например е страна по 136 подобни споразумения.\nПървоначално тези договори служеха като защита за инвестициите в държави, които нямат надеждни правни системи.\nДнес обаче сходни положения се промъкнаха в почти всички двустранни договори дори ако те са подписани от развити индустриални държави. Като последица – нараства броят на делата между промишлени държави.\nТютюневият концерн „Филип Морис“ се опитва да получи от Австралия компенсация от няколко милиарда заради решението на правителството цигарите да се продават в еднообразни кутии с плашещи картинки.\nПри това корпоративните юристи се позовават не на договор между Австралия и САЩ, а на търговско споразумение с Хонконг, където се намира един от филиалите на „Филип Морис“.\nНай-накрая – на Германия бе предявен иск заради отказа й от ядрена енергетика: позовавайки се на енергийната харта със съдържащите се в нея положения за защита на инвестициите, концернът Vattenfall се надява да получи обезщетение от 3.7 млрд. евро. Изглежда, след този иск в Берлин започнаха да се отнасят сериозно към подобни договорености.\nАко положението за защита на инвестициите бъде включено в документа в първоначалната му редакция, всички адвокатски кантори в САЩ ще трябва подробно да изучат всеки нов закон в ЕС.\nОфициално Германия досега не се е възползвала от своето право на вето, тъй като това би поставило под заплаха започването на преговорите. Германските чиновници дори се въздържат от публични критики по дадения въпрос.\nНо в текста на протокола за мандата на преговорите\nписмено е фиксирана негативната позиция на Германия по въпроса за защита на инвестициите. Ето защо може да се очаква, че правителството в Берлин ще положи всички усилия, за да изключи дадения пункт от споразумението. Така критиците на договореността получиха неочакван и влиятелен съюзник.\nЗа това колко бързо понякога се променят настроенията в обществото, свидетелства печалната съдба на търговско споразумение за борба с фалшифицирането ACTA (Anti-Counterfeiting Trade Agreement).\nПрез лятото на 2012 г. беше публикуван работен документ на преговарящите, от който ставаше ясно, че интернет провайдърите ще могат да запазват и преглеждат всеки файл на потребителите, за да установят дали са нарушени дадени авторски права. Подобен начин на действие предизвика всеобщо възмущение и масови протести, след което огромна част от евродепутатите гласуваха против АСТА и го погребаха.\nПодобно въстание на гражданите може да се повтори.\nСамо за няколко седмици над 316 000 души подписаха съответна петиция на германския „мобилизиращ“ сайт Сampact.de. За сравнение – два пъти по-малко хора се подписаха да се предостави убежище на Едуард Сноудън, разобличителя на американската Агенция за национална сигурност.\nИсторията с АСТА показа, че Еврокомисията е готова да жертва интересите на гражданите в полза на индустрията.\nИ второ, открит остава въпросът какво точно европейците ще предложат на американците, за да отстъпят те от своите доста по-строги финансови регулации?\nОсвен това цялата информация по ТТИП се смята за държавна тайна (както беше и при АСТА). А все пак става дума за бъдещето и интересите на повече от половин милиард граждани на Евросъюза.\nНо страните – членки на ЕС решиха, че на хората не трябва да им се обясняват подробности.\nВсички хартиени документи, електронната кореспонденция и протоколите са с гриф „Секретно“.\nС тях могат да се запознаят само ръководителите на фракциите в комисията по търговията на Европарламента, на които обаче им е строго забранено да разгласяват получената информация.\nОбществеността дори не знае какъв е мандатът, който имат преговарящите.\nОсвен това САЩ отказаха да предоставят документите с позициите на американската страна дори на членовете на Европейския съвет и Европарламента, макар че в самата Америка те бяха предоставени без колебание на шестима лобисти на промишлеността.\nИменно за да парира упреците за недостатъчна прозрачност, Еврокомисията организира напоследък невиждано количество брифинги и срещи с неправителствени организации, евродепутати и представители на страните членки.\nБеше създадена и консултативна група, в която влязоха по седем представители на неправителствени организации и на бизнеса. Съответните екипи провеждат срещи и изслушват кратки доклади на неправителствените организации и предприемачите.\nЕвродепутатът от групата на „Зелените“ Мартин Хойслинг определи тези действия като „показен процес на консултации“.\n„За какво всъщност става дума на тези преговори, остава неясно“, убеден е Хойслинг.\nТой отхвърля довода, че съдържанието на преговорите трябва да се запазва в тайна по стратегически съображения.\n„Дори Световната търговска организация публикува документите по своите преговори“, припомни той.\nВсеки, който е участвал в подготовката на подобни „хитри“ договори, разбира, че при тях са важни всяко изречение и всяка запетая.\n„Докато нямаме пред очите си точния текст, е невъзможно да съдим за какво всъщност става дума“, убедена е и Пия Еберхард от Corporate Europe Observatory.\nПоследиците за гражданите от Северноамериканското споразумение за свободна търговия между САЩ, Канада и Мексико, което беше подписано преди 20 години, се оказаха нееднозначни например.\nВ САЩ бяха съкратени милиони работни места в промишлеността, а хиляди мексикански производители на царевица останаха без средства, тъй като тяхната продукция не успя да се конкурира с експорта от САЩ, където държавата щедро субсидира аграрния сектор.\nСтокообменът се увеличи в пъти, но от това спечелиха предимно големите концерни.\nЗа икономиката на Европа прогнозираните 120 млрд. евро съответстват на допълнителен растеж на „цял“ половин процент – и то при най-оптимистичния сценарий. Еврокомисарят Де Гухт уверява, че споразумението за свободната търговия ще донесе на всяко семейство в страните от ЕС допълнително 545 евро годишно.\nНяма обаче да е лесно да се внуши на европейските избиратели, че заради тях си струва да се откажат от правото да провеждат независима политика.\nЕтикети:договор, ЕС, САЩ, свободна, тайна, търговия